
Forord til norsk utgave 


Vi lever i en tid da den vestlige økonomiske modellen 
ser ut til å komme inn og fylle det «økonomiske tomrom- 
met» som har oppstått i Øst-Europa. Den vestlige model- 
len er regnet for å være langt mer effektiv enn den marx- 
istiske. Likevel er det nettopp det vestlige systemet som 
har bidratt mest til de globale miljøproblemene, slik som 
drivhuseffekten, nedhogging av regnskoger, forørkning 
m.m. 

Dette skyldes i stor grad de innebygde vekstmekanis- 
mene i pengesystemet som medfører en stadig økende 
(eksponentiell) vekst. En viktig faktor i denne naturstridi- 
ge utviklingen er rentesystemet. Det er derfor sannsynlig 
at systems kif tet i Øst-Europa vil medføre at disse landene 
går fra «asken» til «ilden». 

Margrit Kennedys bok har sin styrke i at den framstiller 
vanskelig tilgjengelig stoff på en lettfattelig måte og at 
den provoserer fram en debatt. Det er lagt hovedvekt på 
å diskutere pengenes og rentens funksjon i økonomien 
og hvordan dette virker inn på naturmiljøet og det sosiale 
miljøet. Dette er viktig, siden de problemene rentesyste- 
met skaper, foreløpig ikke er tatt på alvor i debatten, til 
tross for de økonomiske problemene som oppstår når 

man må betale tilbake flere ganger lånebeløpet. Vi kan 
her tenke på såvel u-land som trues av konkurs som 
følge av at de ikke klarer å betale sine renteutgifter, som 
på unge norske familier i etableringsfasen med studielån, 
lån til bolig m.m. 

Boka er etter min mening et verdifullt bidrag til å koble 
sammen økologi og økonomi, som Brundtlandkom- 
misjonens rapport framholder er en forutsetning for en 
bærekraftig utvikling. I Norge har vi opplevd en sterk 
renteøkning på 1980-tallet. Dette medfører blant annet at 
det er svært vanskelig å få miljøvennlige prosjekter til å 
bære seg rent privatøkonomisk, fordi de gir for lav pen- 
geavkastning til å betale renter på investeringslån. 

Et hovedbudskap i boka er at vi trenger et nytt penge- 
system. Margrit Kennedy tror likevel ikke at en penge- 
reform automatisk vil løse våre sosiale og økologiske 
problemer eller redde den tredje verden fra sin bunnløse 
gjeld. Men den ville gi en levedyktig økonomi som, sam- 
men med andre reformer, ville kunne løse mange av 
nettopp disse problemene. 

Innenfor en mer tradisjonell økonomisk tankegang vil 
man trolig være noe uenig i Kennedys framstilling og 
vektlegging av ulike aspekter ved økonomien. Men der- 
som vi skal ha noe håp om å løse problemene, kan den 
økonomiske debatten ikke lenger begrenses til fagøko- 
nomenes engere kretser, men må skje ved at flest mulig 
mennesker engasjerer seg i debatten. 

Den norske utgaven er, etter avtale med forfatteren, 
delvis omarbeidet til norske forhold. Norske tall er satt 
inn når de har kunnet erstatte tyske. I størst mulig grad er 
også norske forhold trukket inn i stedet for eller i tillegg 
til tyske. Figurer og tall for Norge er innhentet og bear- 


8 



beidet av undertegnede. Der det ikke har vært mulig å 
utarbeide norske tall, brukes de tyske. Når det henvises 
til tyske tall, vil dette framgå av teksten. Andre tillemp- 
ninger og henvisninger til norske forhold er gjort av 
oversetter. 

Jon Åge Vestøl 

Jon Åge Vestøl er amanuensis ved Telemark distriktshøgskole, Seksjon for 
natur- og miljøvernfag. Hans fagområder er spesielt økologisk økonomi 
og økologisk planlegging, og han har allerede benyttet Margit Kennedys 
bok i undervisningen. 



Forord til den tyske utgaven ' 


Grafikk og illustrasjoner i den tyske utgaven stammer fra 
utstillinger og publikasjoner omkring temaet «penger og 
økonomi» av Helmut Creutz, Monheimsallee 99, 5100 
Achen, og kan bestilles direkte fra ham. Unntatt de talle- 
ne som berører renten, stammer opplysningene fra 
publikasjoner fra Deutsche Bundesbank, Statistisches 
Bundesamt og andre offentlige dokumenter. Rentebereg- 
ningene bygger på disse talloppgavene. 

Jeg vil herved uttrykke min særlige anerkjennelse og 
takknemlighet overfor fire lærere, hvis forarbeider jeg 
har kunnet bygge på: Helmut Creutz, Dieter Suhr, 
Yoshito Otani, og Gesima Vogel. Uten dem og den mo- 
ralske og praktiske støtte fra min mann Declan Kennedy, 
ville denne boken ikke ha blitt til. 

Margrit Kennedy 
Steyerberg 1990 



Innledning 


Siden jeg utga denne boken i 1988, har verden forandret 
seg dramatisk. De sosialistiske land mislyktes på grunn av 
at deres priser ikke uttrykte økonomiske realiteter. Nå 
vender de seg mot det kapitalistiske system og den frie 
markedsøkonomi. Men dette økonomisk effektive syste- 
met har hittil manglet priser som gjenspeiler økologiske 
og sosiale realiteter. Denne mangelen løses ikke gjennom 
å bytte ut noen topp-politikere. Det krever en ny bevisst- 
het og en forandring av tanker og handlinger hos mange. 

Tre grunnleggende forandringer som kan fremskynde 
denne prosessen, blir behandlet i denne boken: Forand- 
ringer i pengevesen, jord- og skattesystem. Her inntar 
penger en sentral rolle, fordi det kanskje er her man 
tydeligst kan vise hvorfor vi i dagens system må- ha øko- 
nomisk vekst, mens vi forblir økologisk og sosialt under- 
utviklet. 

Penger er måleenheten for de fleste økonomiske be- 
grep. Økonomer bruker penger slik kjøpmenn- bruker 
kilo og arkitekter bruker meter. Det er sjelden de trekker 
pengenes funksjon i tvil eller undersøker hvorfor penger, 
i motsetning til meter og kilogram, ikke er en konstant 
måleenhet, men endrer verdi - etterhvert nesten daglig. 

Denne boken handler om hvordan penger fungerer. Den 
viser årsakene til de stadige svingningene i en av våre 
viktigste måleenheter. Videre forklarer den hvorfor peng- 
ene ikke bare «får verden til å gå rundt», men også forår- 
saker stadig tilbakevendende og ødeleggende kriser. 

Den viser hvordan den tredje verdens enorme gjeld, 
såvel som arbeidsløshet og miljøproblemer, våpenpro- 
duksjon og bygging av atomkraftverk, alle er forbundet 
med den samme mekanisme som holder pengene i om- 
løp: nemlig med renter og rentesrente. Renten er ifølge 
den amerikanske økonom John L. Kling «den usynlige 
ødeleggelsesmaskin» i de såkalt frie markedsøkonomien 
Å erstatte denne mekanismen med en mer egnet måte for 
å holde penger i omløp, er ikke så vanskelig som det kan 
synes. Løsningen som blir foreslått i denne boken, har 
vært kjent av enkelte mennesker siden århundreskiftet. 
Den raske forverring av problemene i pengesystemet 
over hele verden gjør imidlertid en utprøving i praksis 
mer påkrevet i dag enn noensinne tidligere. Alle vet nå at 
den tredje verdens gjeld ikke kan tilbakebetales, at situa- 
sjonen for den fattigste del av befolkningen i de høyin- 
dustrialiserte land blir stadig dårligere, og at situasjonen 
bare forverres ytterligere gjennom behandling av symp- 
tomene. Ledende bankfolk krever grunnleggende for- 
andringer, og det er dette denne boken handler om. 

Bokens ærend er ikke å vise at noen har tatt feil. 
Hensikten er derimot både å korrigere og peke på en 
mulighet til forandring, som bare få eksperter kjenner til, 
for ikke å snakke om allmennheten. Temaet er imidlertid 
altfor viktig til at det skal være opp til ekspertene om det 

blir offentlig diskutert og alment forstått. Det spesielle 
med denne boken er at den vil forklare dette vanskelige 
temaet så lettfattelig som mulig, slik at alle som braker 
penger, kan forstå hva som står på spill. To ytterligere 
særegenheter består i at boken, til forskjell fra andre 
bøker som tidligere har omhandlet dette tema, viser 
hvordan den foreslåtte endring til et nytt pengesystem 
ville gavne alle fra det øyeblikk de foretok en slik om- 
legging. - Endelig viser den hvilke tiltak den enkelte kan 
sette i verk for å fremme de nødvendige forandringer. 




KAPITTEL! 

Fire grunnleggende 
misforståelser om pengenes 
funksjon 

Det går ikke en dag uten at så og si hver eneste beboer 
på denne planeten bruker penger. Flesteparten tjener 
penger gjennom arbeid, og bruker dem på goder de be- 
høver. Likevel forstår de færreste helt hvordan penger 
virker og hvordan pengene direkte og indirekte påvirker 
deres liv. 

La oss først se på de positive sidene: Penger forenkler 
handel med varer og tjenester, og overskrider dermed de 
begrensninger direkte varebytte ville medføre i et ar- 
beidsdelt samfunn. 

Følgelig er penger en av menneskehetens mest geniale 
oppfinnelser. 

Sett at du bori en landsby der det bare er byttehandel, 
og du produserer et kunstverk. Den eneste som er inte- 
ressert i. dette, viser seg å være innehaveren av begravel- 
sesbyrået. Dermed kan du bare bytte kunstverket mot 
kister, og må snart gi opp kunsten. Penger åpner altså 
muligheter for spesialisering, som er grunnlaget for en- 
hver sivilisasjon. 

Problemet består i at penger ikke bare fungerer som byt- 
temiddel, men like gjerne kan hindre bytte av varer og 

tjenester, dersom pengene blir «hamstret» eller holdt til- 
bake. Dermed blir det laget en privat tollstasjon, hvor de 
som har mindre penger enn de trenger, må betale en av- 
gift til dem som har mer enn de behøver. 

Er dette en real handel? Overhodet ikke! Som jeg se- 
nere vil vise, kunne dagens pengesystem betegnes som 
grunnlovsstridig i alle demokratiske land. 

For å forklare dette må jeg beskrive nærmere fire misfor- 
ståelser om penger. Disse fire er selvfølgelig ikke de 
eneste misforståelsene. Våre forestillinger om penger er 
et godt speil på vårt verdensbilde, som igjen er like 
mangfoldig som menneskene på denne kloden. Likevel 
er de fire feiltakelsene som blir omtalt i det følgende, de 
viktigste hindringene for å forstå konstruksjonsfeilen i 
dagens pengesystem. Videre er de viktige for å skjønne 
hvilke muligheter som ligger i å innføre et nytt penge- 
system. 


Misforståelse nr 1: 

Det finnes bare én form for vekst 

Vi er tilbøyelige til å tro at det bare finnes en type vekst, 
nemlig den form vi opplever med vår egen kropp. I til- 
legg finnes det imidlertid andre vekstformer, som vi ikke 
er så fortrolige med. 

Figur 1 , kurve a, viser naturens vekstforløp i forenklet 
form. Dette er det mønster kroppen vår, såvel som plan- 
ter og dyr, følger. Vi vokser ganske fort i de tidlige faser 

Fig. 1. Grunnleggende former for vekst 



av vårt liv, deretter langsommere, til vi normalt stopper 
opp etter det 21. leveår. Fra da av og fremover, altså 
størstedelen av vårt liv, utvikler vi oss «kvalitativt» i mot- 
setning til kvantitativt. Jeg vil derfor betegne denne kur- 
ven som den «kvalitative» vekstkurve. Som figur 1 viser, 
finnes ytterligere to grunnleggende forskjellige vekst- 
mønstre: 

Kurve b viser mekanisk eller lineær vekst: Dvs. flere 
maskiner produserer flere varer, mer vann skaper mer 
kraft, osv. Denne er av mindre betydning for vår analyse. 

Viktig er det derimot å forstå kurve c, såkalt eksponenti- 
ell vekst, som kan' karakteriseres som den rake motsetning 
til kurve a. Kurve c vokser meget lite i begynnelsen, for 
deretter å stige raskere og raskere, for til slutt å ende i 
nesten rett oppadstigende kvantitativ vekst. I den fysiske 
Verden finner vi slik vekst i forbindelse med sykdom og 
død. Kreft følger for eksempel et eksponentielt vekstmøns- 
ter. Først vokser den sakte. Av en celle blir det 2, av disse 4, 
8, 16, 32, 64, 128, 256, 612 osv. Den vokser følgelig stadig 
hurtigere, og når man endelig oppdager sykdommen, har 
den ofte allerede nådd en vekstfase der den ikke lenger er 
til å bremse. Eksponentielt vekst ender vanligvis med 
døden, såvel for «gjesten» som for vertsorganismen. Derfor 
fører manglende forståelse av slik vekst til en skjebne- 
svanger misforståelse når det gjelder pengenes funksjon. 
Med renter og rentesrente fordobler pengeformuer seg med 
jevne mellomrom, dvs. at de følger et eksponensielt vekst- 
mønster. Dette forklarer hvorfor vi med jevne mellomrom 
har hatt problemer med pengesystemet i fortiden, og hvor- 
for vi har problemer i dag igjen. Renter opptrer faktisk som 
kreft i vår sosiale struktur. 

Figur 2 viser tiden det tar før oppsparte penger for- 
dobles: Med 3 % tar det med rente og rentesrente 24 år, 
med 5 % 14 år, med 12 % 6 år. 

Selv 1 % gir med rente og rentesrente en eksponentiell 
vekstkurve med en fordoblingstid på omtrent 70 år. 

Gjennom vår kroppslige vekst har vi bare lært natu- 
rens vekstforløp å kjenne, som stopper når vi har nådd 
passende størrelse (kurve a) . Derfor vil de fleste ha van- 
skelig for å forstå hva eksponentiell vekst betyr i virkelig- 
hetens verden. Vi har en annen biologisk erfaring: 

Fig. 2. Kurver for prosentvis lik vekst 



Eksponentiell vekst må vi bevisst lære oss å forstå med 
intellektet. 

Dette forståelsesproblemet kan anskueliggjøres gjen- 
nom den berømte historien om en persisk keiser. Han 
ble så begeistret for et nytt sjakkspill at han ville oppfylle 
ethvert ønske oppfinneren måtte fremsette. Den kloke 
matematiker bestemte seg for å statuere et eksempel. 

Han ba om et såkorn på den første ruten av sjakkbrettet, 
og om en fordobling av mengden for hver av de følgen- 
de ruter på sjakkbrettet. Keiseren ble først glad over den- 
ne beskjedenheten. Han måtte imidlertid snart slå fast at 
alt korn i hele riket ikke ville rekke til å oppfylle dette 
«beskjedne» ønsket. Den som har en datamaskin, kan 
beregne den kormengden som trengtes: I 1985 var det 
440 ganger verdens samlede kornproduksjon (i). 

Det umulige i vedvarende eksponentiell vekst fremgår 
like uttrykksfullt av følgende analogi: Den som hadde in- 
vestert knapt 5 øre til 4 % rente ved Kristi fødsel, ville i 
1750 ha kunnet kjøpe en gullkule med samme vekt som 
hele jordkloden. I 1990 ville verdien ha kommet opp i 
890 slike kuler. Med en rente på 5 % hadde man kunnet 
kjøpe en slik kule allerede i år 1403-1 1990 ville kjøpe- 
kraften ha tilsvart 2200 milliarder «jordkloder» i gull ( 2 ). 

Eksempelet viser hvilken forskjell bare 1 % rente vil 
bevirke over en lengre tidsperiode. Videre viser det at å 
fortsette å betale rente og rentesrente i det lange løp er 
matematisk umulig. Den økonomiske nødvendighet og 
den matematiske umulighet står i et uløselig motset- 
ningsforhold til hverandre. Under «Misforståelse 3» vises 
hvordan denne mekanismen fører til akkumulasjon av 
kapital i hendene på stadig færre (og hvordan dette har 
ført til utallige feider, kriger og revolusjoner opp gjen- 
nom historien). I dag er rentemekanismen en hovedårsak 
til den patologiske veksttvang i økonomien med de 
miljøødeleggende følger vi alle kjenner. 

Løsningen på de problemer som oppstår i kjølvannet 
av pengenes eksponentielle vekst, ligger i å skape et 
pengesystem som følger den kvalitative vekstkurve. Dette 

krever at rentene erstattes av en annen mekanisme for å 
holde pengene i omløp. De forandringer dette vil kreve, 
blir beskrevet i kapittel 2. 

Misforståelse nr. 2: 

Vi betaler bare renter når vi låner penger 

Det at den virker i det skjulte, er nok en grunn til at vi har 
vanskelig for å forstå til fulle hvordan rentemekanismen 
virker inn på vårt pengesystem. De fleste tror de bare 
betaler renter når de låner penger, Og at om de ikke vil 
betale renter, er det er nok å la være å ta opp lån. 

Figur 3 viser at det ikke er slik. I enhver pris vi betaler, 
er en del renter. Andelen varierer i forhold til kapitalinn- 
satsen i de varer og tjenester vi kjøper. 

Noen eksempler viser klart forskjellen. Andelen av 
rente- (= kapital) kostnader utgjør omtrent 12 % av avgif- 
ten for søppeltømming i byen Aachen i Tyskland. Her er 
renteandelen ganske lav, idet lønnskostnadene i hoved- 
sak bestemmer prisen. Dette forandrer seg ved vann og 
kloakk. Her er renteandelen henholdsvis 38 % og 47 %. I 
eksempelet fra et norsk borettslag kommer vi opp i en 
renteandel på 65 % av boutgiftene. En del av dette er 
husleie, mens resten er renter på privat lån. I gjennom- 
snitt betaler vi 20-30 % renter eller kapitalkostnader i 
prisene på dagligvarer og tjenester. 

Ora vi kunne avskaffe renter og erstatte dem med en 
bedre mekanisme til å holde penger i omløp, ville de fles- 
te av oss bli rikere, eller bare behøve å arbeide to tredje- 
deler av tiden for å opprettholde dagens levestandard. 

Fig. 3. Eksempler på renteandelen i priser og avgifter 


1. Søppeltømmingsavggift 

Eksempel fra byen Aachen i Tyskland 1983 

a) Avskrivninger, drift- og 

personalkostnader, annet 88 % 

b) Rentekostnader på kapital 12 % 

100 % 



2. Drikkevannsavgift 

Eksempel fra et nordtysk vannverk 1981 


a) 

Energikostnader 

7% 

b) 

Vedlikehold 

. 6% 

0 

Bearbeidelse av vannet 

1 % 

d) 

Drifts- og personalkostnader- 

18% 

e) 

Avskrivninger 

30% 

f) 

Rentekostnader på kapital 

38% 



100 % 



3. Kloakkavgift 

Eksempel fra byen Aachen 1983 


a) Driftskostnader 11 % 

b) Personalkostnader 7 % 

c) Avskrivning 27 % 

d) Rentekostnader på kapital 47 % 


100 % 

4 . Boutgifter i Norge 
Eksempel fra borettslag bygd i 1983 
(OBOS) ' 

A Husleie 

1) Kommunale avgifter, vedlike- 


hold, strøm, vaktmester m.m. 15 % 

2) Renter på lån i Husbanken 
(kr 230.000 til 9,4 % rente) 22 % 

B Andre utgifter , 

1) Innbo, strøm, vedlikehold av 

leilighet 16 % 

2) Avskrivning 4 % 

3) Renter på privat boliglån 

(kr 300.000 til 14 % rente p.a.) , 43 % 



Totale månedlige utgifter kr 8200,- 100 % 


22 


Misforståelse nr. 3: 

Dagens pengesystem tilgodeser alle like godt 

En tredje vrangforestilling om vårt pengesystem kan for- 
muleres slik: Siden alle som låner penger for å kjøpe va- 
rer og tjenester må betale renter, og alle som sparer 
penger får renter, kommer vi alle like godt (eller dårlig) 
ut med dagens system. Feil igjen. Det er i praksis en 
enorm forskjell mellom dem som tjener på og dem som 
betaler i dette systemet. Figur 4 viser forskjellen mellom 
rente- (=kapital-) utgifter og -inntekter for ti antallsmessig 
like store andeler av befolkningen i Norge. Det viser seg 
at de første 70 % av befolkningen betaler mer renter enn 
de får igjen. 20 % får litt mer enn de betaler, og de siste 
10 % tjener dobbelt så mye i renter som de betaler. Dette 
motsvarer nøyaktig den delen de første 70 % av befolk- 
ningen taper. Dette kan tjene som skoleeksempel på en 
av mekanismene, kanskje den viktigste, som bidrar til å 
gjøre de rike stadig rikere, mens de fattige blir enda fat- 
tigere . 

Om vi ser nærmere på renteinntektene til de siste 10 % 
av befolkningen, trer fenomenet eksponentiell vekst 
igjen frem. For den siste 1 % av befolkningen, ville høy- 
den på søylen for renteinntekter måtte tidobles. For de 
siste 0,1 % måtte den mer enn hundredobles. 

/ dagens pengesystem sikrer renten ikke bare at pengene 
holdes i omløp. Den gir samtidig en skjult omfordeling 
av penger, som ikke beror på noen ytelse. Tvert om er det 
slik at noen hindrer den frie markedsøkonomi, dvs. bytte 
av varer og tjenester, gjennom å holde tilbake byttemid- 

Fig. 4. Sammenligning av kapitalinntekter 1 og kapital- 
utgifter i norske husholdninger 1 987 

1000 kroner 



Husholdninger gruppert etter nettoformue. 2 Diagrammét er delt inn i 
10 % -grupper, gruppe 1 og 10 er videre inndelt i 5 % -grupper. 

1 ) Eksklusive forrentning av gjeldfri egenkapital. 

2 ) Bruttoformue minus gjeld. . 

Kilde: Inntekts- og formuesundersøkelsen 1988 Stat. Sentr.byrå 

delet, og blir til og med belønnet for det. Slik havner, 
ironisk nok, stadig mer av pengene fra dem som har 
mindre enn de behøver, i lommene på dem som har mer 
enn de trenger. Dette er en annen, mye mer subtil og ef- 
fektiv utbyttingsform enn den Marx søkte å få bukt med. 

Han hadde uten tvil rett når han viste til produksjonssfæ- 
ren som kilde til merverdi. Det er bare på dette området 
at mer verdi kan bli frembragt. Fordelingen av merverdi- 
en skjer imidlertid i stor utstrekning i sirkulasjonssfceren 
for penger og varer, ja i stadig større omfang utelukken- 
de i pengesfæren. I dag, etter en langvarig økonomisk 
vekstfase, og etter løsrivelsen av pengene fra gullstandar- 
den, kan man se dette mye klarere enn Marx i sin tid. 
Sluttfasen er kjennetegnet av at stadig større pengebeløp 
blir konsentrert i hendene på stadig færre enkeltpersoner 
og bedrifter. Siden 1980 er utbyttet fra den verdensom- 
spennende pengespekulasjon mer enn fordoblet. Bare i 
New York økte den daglige valutahandel fra 18 milliarder 
til 50 milliarder dollar mellom 1980 og 1986 ø). Verdens- 
banken regner med at pengetransaksjonerne verden over 
er 15-20 ganger større enn det som er nødvendig for 
varehandelen (4). 

Rente og rentesrente driver ikke bare frem en sykelig 
vekst i økonomi og pengemengde. Som Dieter Suhr har 
vist, motarbeider denne mekanismen individenes grunn- 
lovsfestede rettigheter i de fleste land ø), gitt at grunn- 
loven garanterer lik adgang til alle offentlige tjenester for 
all e Og pengesystemet kan oppfattes som en offendig 
tjeneste. Det er dermed ulovlig når det innen dette syste- 
met er slik at 20 % av befolkningen stadig får mer ut av 
denne tjenesten enn de betaler — på bekostning av 
de 80 % som får tilsvarende mindre enn de betaler for. 

Det kan synes som en forandring av vårt pengesystem 
«bare» ville komme 80 % åv befolkningen tilgode: Nem- 
lig dem som i dag betaler mer enn deres rettmessige an- 
del. I kapittel 3 vil jeg imidlertid vise at alle ville dra nytte 

av denne løsningen på lang sikt, selv de som har fordeler 
av det sykelige systemet vi nå har. 

• ' ■ _ / 

Misforståelse nr. 4: 

Inflasjon er en integrert del av ethvert 
pengesystem 

En fjerde feilslutning gjelder den rolle inflasjonen spiller i 
vårt økonomiske system. De fleste ser på inflasjon nær- 
mest som noe naturgitt. Det finnes jo ikke noe kapitalis- 
tisk land med fri markedsøkonomi uten inflasjon. Figur 
5, Utviklingen av ulike økonomiske indikatorer i Norge, 
viser en faktor nært forbundet med inflasjonen. Mellom 
1973 og 1987 steg statens inntekter, bruttonasjonal- 
produktet (BNP) med 436 % regnét i løpende priser, og 
lønningene med 392 %. Samlede renteutgifter steg imid- 
lertid med 1660 %. Tendensen er tydelig: Gjeld og gjelds- 
renter øker raskere enn inntektene. Dette må før eller se- 
nere føre til sammenbrudd, selv i de industrialiserte land. 
Om et barn vokser seg tre ganger så stort mellom ett og ti 
år, mens føttene blir elleve ganger så store, vil alle kalle 
det sykt. Problemet er at det bare er et fåtall som ser syk- 
dommen i pengesystemet, og enda færre kjenner et bote- 
middel. Inntil i dag har ingen vært istand til å bygge 
opp et sunt og stabilt pengesystem. 

Inflasjon fungerer som en annen form for beskatning. 
Det gir regjeringene en mulighet til å hanskes med de 
verste problemene som følger av stigende gjeld. Det er 
åpenbart at jo større gap det er mellom et lands inntekt 
og dets gjeld, jo større inflasjon trengs det. Regjeringene 

Fig. 5. Utviklingen i noen økonomiske indikatorer fra 1973 
til 1987, regnet i nominelle kroner (løpende priser) 


1973 ØKNING I PROSENT 1987 





Fig. 6. Inflasjonens virkning på norske kroner 


1950 . ' 1990 

100 kroner i 1950 er verdt 9 kroner i 1990. 

Hva er årsaken til dette stadige verditapet? 

Hvem vinner og hvem taper? 

Hvorfor har vi ikke stabile penger? 

kan minske gjelden gjennom å la sentralbanken trykke 
flere penger. Figur 6 viser den norske krones verditap 
mellom 1950 og 1990. Dette verdifallet rammer de men- 
neskene hardest som ikke kan investere pengene i «in- 
flasjonssikker», fast eiendom eller andre investeringer, 
slik den lille befolkningsgruppen med de høyeste inn- 
tektene kan. 

Økonomihistorikeren John L. King trekker en parallell 
mellom inflasjon og renteutgifter for USAs «gjeldsbal- 
long». I et brev til meg den 8. januar 1988, skrev han: 

«Jeg har i utstrakt grad skrevet om renten som den vik- 
tigste årsak til prisstigningen, fordi den jo er skjult i 
prisen på alle ting vi kjøper. Denne tanken er imidlertid 

ikke blitt vel mottatt, til tross for at den er sann. Innen- 
landsgjelden på 9 milliarder amerikanske dollar gir ved 
10 % rente 900 millioner dollar, som blir betalt gjennom 
stigende priser. Dette tilsvarer nøyaktig den 4 % prisstig- 
ning som ekspertene betegner som inflasjon. 

Jeg har alltid betraktet rente og rentesrente som et 
usynlig ødeleggelsesmaskineri, som for tiden arbeider for 
fullt. Vi må forsøke å befri oss fra denne meningsløse 
finansielle besettelsen.» 

I USA økte den private og offentlige gjeld med 1 000 % 
i løpet av de siste 33 år. Den største andelen faller på 
private hushold. Alle regjeringens midler er tatt i bruk for 
ytterligere å tilskynde denne veksten: Lånegarantier, sub- 
sidierte utlånsrenter, lave egenandeler ved kjøp av hus 
og konsumvarer, lettelser i lånebetingelser, skatteforde- 
ler, annenhåndsmarkeder, gjeldsforsikringer, osv. For- 
klaringen på denne politikken er at dette er den eneste 
måten konsekvensene av rentesystemet blir til å bære for 
det store flertall av befolkningen. Gjennom rask økono- 
misk vekst, som følger den eksponentielle vekst i penge- 
mengden, forblir de sosiale konsekvenser skjult ennå en 
stund. Høyere inflasjon, større sosial ulikhet og stadig 
større miljøødeleggelse utgjør en ond sirkel med stadig 
høyere omdreiningstall. Mange grunner taler følgelig for 
å erstatte den ødeleggende rentemekanismen med en 
annen måte å holde pengene i omløp på. 

Rente er ikke nødvendigvis den eneste årsak til infla- 
sjon. Råvareknapphet (som i sin tid oljekrisen), oyer- 
drevne rustningsutgifter eller krig (som i landene i Midt 
Østen) kan selvfølgelig også forårsake inflasjonstenden- 
ser. Gitt en normaltilstand og en fornuftig pengepolitikk 

fra seddelbankens side, ville imidlertid en vesentlig årsak 
til den vedvarende inflasjonen kunne bortfalle ved å av- 
skaffe rente som middel til å bolde penger i omløp, . 



KAPITTEL 2 

Et pengesystem uten 
renter og inflasjon 


Mot slutten av det 19- århundre la Silvio Gesell, en frem- 
gangsrik forretningsmann i Tyskland og Argentina, mer- 
ke til følgende: Noen ganger fikk han solgt varene sine til 
gode priser, andre ganger gikk salget tregt, og prisene 
viste tendens til å f synke. Han begynte å tenke over 
grunnene til dette. Han forsto snart at disse svingningene 
ikke hadde mye med behovet for varene å gjøre, eller 
kvaliteten på dem. Det var nesten utelukkende prisen på 
penger i pengemarkedet som gjorde utslaget. 

Han begynte å observere disse bevegelsene, og fant ut 
at folk kjøpte når rentesatsen var lav, mens de ikke kjøp- 
te når den var høy. At det noen ganger var mer, andre 
ganger mindre penger, kom av pengeeiernes villighet til 
å låne ut pengene. Om de fikk mindre enn 2,5 % rente, 
var de tilbøyelige til å beholde pengene sine. Dermed 
forårsaket de nedgang i investeringene som igjen førte til 
at bedrifter gikk over ende og det ble færre arbeidsplas- 
ser. Når folk så etter en stund var villige til å betale mer i 
renter, ble pengene igjen stilt til rådighet. Dermed oppsto 
en ny økonomisk syklus. I begynnelsen var det høye ren- 
tesatser og høye varepriser. Med økende tilbud på varer 
og penger, ville rentesatsen igjen gradvis synke. Til slutt 
ville dette igjen føre til en ny «kapitalstreik». 

Silvio Gesell forklarte dette fenomenet med at penger 
kan lagres så å si uten kostnader, i motsetning/til andre 
varer og tjenester. Om den ene har en kurv med epler, og 
en annen har penger til å kjøpe dem, blir den med eple- 
ne snart tvunget til å selge, om han ikke vil tape hele va- 
ren. Pengeeieren kan imidlertid vente til prisen passer 
ham. Pengene medfører ingen «lagerkostnader». Tvert 
om gir de ham et «likviditetsfortrinn»; med penger i lom- 
men eller på bankkontoen kan man vente til gunstigste 
tidspunkt/pris for varen er nådd. 

Silvio Gesell konkluderte: Dersom vi kunne skape et 
pengesystem der penger medførte lagerkostnader på lik 
linje med alle andre tjenester og varer, ville vi få en øko- 
nomi fri for de svingninger pengespekulasjon fører til. 
(Gjennomsnittlig måtte de årlige lagerkostnadene ligge 
på 5 %, som nøyaktig tilsvarer den rente som er blitt be- 
talt for penger opp gjennom historien.) 

Han foreslo å utforme pengesystemet slik at pengene i 
systemet «rustet», d.v.s. de skulle være belagt med en 
bruksavgift. 

En omløpsavgift erstatter renter 

I 1890 formulerte Silvio Gesell sin ide om en «naturlig 
økonomisk orden» (6), der pengestrømmen er sikret ved 
at penger er en offentlig tjeneste, som folk betaler en 
bruksavgift for. Istedetfor å betale renter til dem som har 
flere penger enn de trenger for å få dem til å sette peng- 
ene i omløp, skulle disse istedet måtte betale en liten av- 
gift for å holde penger ute av omløp. Denne avgiften 

kommer ikke enkeltpersoner tilgode, men alle dem som 
deltar aktivt i markedet ved å handle med hverandre og 
opprettholde betalingsmiddelets troverdighet. 

For bedre å forstå denne tanken er det fruktbart å sam- 
menlikne penger med en jernbanevogn, som i likhet 
med penger letter utveksling av goder. Det er selvsagt at 
ingen betaler den som bmker en vogn en premie <= ren- 
te) for at han skal losse den slik at vognen igjen kan 
komme i omløp. Tvert om må brukeren betale en liten 
avgift (overliggegebyr) om han ikke losser vognen. Dette 
ville i prinsippet være alt vi måtte gjøre med pengene for 
å avskaffe renten og de negative følger den har. Den ak- 
tuelle bruker betaler et lite «parkeringsgebyr» hvis han 
beholder de nye pengene lenger enn nødvendig for byt- 
te av varer og tjenester. 

Mens renter i dåg representerer en privat fortjeneste, 
ville bruksavgiften gi en offentlig gevinst. For at likevek- 
ten mellom pengemengden og omfanget av den økono- 
miske aktivitet skal bestå, måtte avgiften bringes tilbake 
til pengekretsløpet. Den ville bli en offentlig inntektskil- 
de som ville dekke kostnadene til seddelbank og utskif- 
ting av penger. Overskuddet ville - som i dag - gå rett i 
statskassen, og kunne være øremerket for nedbetaling av 
gjeld. Selv om den kan synes enkel, gir denne endringen 
løsningen på de mange problemer rente og rentesrente 
har skapt før og nå: 

Silvio Gesell kalte disse pengene «fripenger», ettersom 
de var rentefrie ( 7 ). Dieter Suhr har de siste årene innført 
begrepet «nøytrale penger» (8), fordi de tjener alle og 
ikke gir ensidige fordeler til noen, som dagens penge- 
system gjør. Jeg vil slutte meg til denne betegnelsen. I det 

følgende vil jeg derfor bruke begrepet nøytrale penger 
når jeg omtaler rentefrie byttemidler underlagt en bruks- 
avgift. I det historiske tilbakeblikk som følger, bruker jeg 
datidens vanlige betegnelser. 

I de følgende to avsnitt blir historiske erfaringer og 
forsøk på løsninger i vår tid beskrevet. Hensikten er å 
tydeliggjøre hvordan en slik pengereform virker. 


De første eksperimenter 
med rentefrie penger 

I 30-årene foretok tilhengere av Gesells teori - 
«Freiwirtschaft» (Friøkonomi-bevegelsen) - enkelte for- 
søk med rentefrie penger for å bevise disse tankenes 
sannhetsgehalt. I Østerrike, Frankrike, Tyskland, Spania, 
Sveits og USA forsøkte man å få innført fripenger for å 
avhjelpe arbeidsløsheten ©). Et forsøk i Worgl i Østerrike 
viste seg mest vellykket (io). 

Worgl, med omkring 3 000 innbyggere, begynte å ten- 
ke på pengereform mellom 1932 Og 1933. Byens borger- 
mester overbeviste kjøpmenn og forvaltning om at de 
hadde mye å vinne og intet å tape på å gjennomføre et 
pengeeksperiment, som foreslått i Silvio Gesells «Den 
naturlige økonomiske orden». 

' Innbyggerne samtykket, hvorpå byrådet utga 5 000 
«frie schilling» (d.v.s. rentefrie schilling) med dekning på 
samme beløp i vanlige østerrikske schilling i banken. 
Byen lot bygge en bro, utbedret gater og investerte mer i 
offentlige tjenester. Lønninger og materialer ble betalt 

34 



med disse pengene, som ble akseptert som betalingsmid- 
del av byens kjøpmenn og forretningsfolk. 

Bruksavgiften på disse pengene beløp seg til 1 % i må- 
neden, altså 12 % i året. Den som hadde seddelen ved 
månedens utgang, måtte betale avgiften. Dette skjedde i 
form av et (fri-) merke verd 1 % av seddelens pålydende. 
Dette ble klistret på baksiden av seddelen. Uten dette 
merket var seddelen ugyldig. Den lille avgiften førte til 
at enhver som fikk betaling i frischillling, brukte dem så 
snart de kunne, før de brukte sine vanlige penger. 
Innbyggerne i Worgl betalte til og med skatten på 
forskudd for å unngå å betale avgiften. I løpet av ett år 
hadde de 5 000 frie schillingene sirkulert 463 ganger. På 
denne måten hadde de skapt varer og tjenester til en 
verdi av (5 000 x 463 =) omtrent 2 300 000 schilling. 
Den vanlige schillingen var i omløp bare 213 ganger ai). 
(Om sammenhengen mellom omløpsavgift og omløps- 
hastighet, se avsnittet: «Tilløp til løsninger i dag».) 

Samtidig som mange av landene i Europa slet med sti- 
gende arbeidsløshet, gikk andelen arbeidsløse i Worgl i 
løpet av dette ene året ned med 25 %. Avgiften som byrå- 
det tok inn, og som hadde sørget for at pengene gikk så 
fort fra hånd til hånd, beløp seg til 12 % av 5. 000, frie 
schilling, dvs. 600 frie schilling i alt. Disse ble brukt til 
offentlige formål, d.v.s. til fellesskapets beste, og ikke til 
berikelse av enkeltpersoner. 

Da mer enn 300 kommuner i Østerrike begynte å in- 
teressere Seg for denne modellen, sa den østerrikske 
nasjonalbank sitt monopol truet. Den grep inn overfor 
byrådet og forbød trykking av lokale penger. Til tross for 
en langvarig strid, som gikk helt opp til den østerrikske 

høyesterett, har verken Worgl eller noen annen kommu- 
ne i Europa kunnet gjenta eksperimentet. 

I Suhrs bok «The capitalistic cost - benefit structure of 
money», beretter Cohrssen om forsøket på å innføre 
Gesells prinsipper i USA i 1933, innenfor «stamp scrip 
mpvement» ((fri-)» merkepenge- bevegelsen») ( 12 ). Mer 
enn 100 kommuner, deriblant flere av USAs store byer, 
planla på denne tiden å innføre penger som skulle fun- 
gere som de «frie pengene» i Worgl. Arbeidsdepar- 
tementet, innenriksdepartementet og økonomideparte- 
mentet i Washington DC hadde befatning med disse søk- 
nadene. Selv om ingen av dem var imot, hadde de ikke 
myndighet til å gi den nødvendige tillatelse. Til slutt 
spurte Dean Acheson, som senere ble innenriksminister, 
regjeringens økonomiske rådgiver, professor Russel 
Sprague, som underviste ved Harvard universitetet, om 
hva han mente. Cohrssen husker et svært hjertelig møte 
med ham, der professor Sprague sa at det i grunnen ikke 
var noe å innvende mot det å utstede (fri-)merkepenger 
for å skape nye arbeidsplasser. Imidlertid mente han at 
forslaget gikk langt utover dette: Det ville være et tiltak 
som fullstendig ville omstmkturere det amerikanske 
pengesystem. En så stor omveltning hadde han ingen 
fullmakt til å anbefale. Dette ble slutten for «stamp- 
scrip»-bevegelsen, et pilotprosjekt som sannsynligvis vil- 
le ha ført til en virkelig pengereform. Den 4. mars 1933 
beordret president Roosevelt alle banker midlertidig 
stengt. Videre forbød han enhver utgivelse av nødpen- 
ger. Som konklusjon på sine intense anstrengelser, skrev 
Cohrssen: « Alt i alt kan vi si at de tekniske vanskelig- 
hetene med å skape pengestabilitet, er små sammenlik- 

36 



net med den manglende forståelse av problemet. Så 
lenge pengeillusjonen ikke blir overvunnet, vil det være 
umulig å få politisk gjennomslag for å skape den nød- 
vendige pengestabilitet ( 13 ) . 


Tilløp til løsninger i dag 

For å få til en pengereform, måtte følgende erkjennelse 
ligge til grunn hos en stor del av befolkningen: Om vi vil 
løse de problemer som i dag forårsakes av pengenes til- 
leggsfunksjon som vare (faktisk den mest ettertraktede av 
alle), må pengenes funksjon begrenses til byttemiddel og 
verdilagrings-ioppbevaringsmiddel. 

Omløps- eller bruksavgiften som hindrer at penger blir 
holdt tilbake, ville gjøre det nødvendig med en nøye til- 
pasning av pengemengden i forhold til alle transaksjoner. 
Når det var nok nye penger til å utføre samtlige transak- 
sjoner, behøvde ikke flere å komme i omløp. Dermed 
ville økningen av nye penger følge den naturlige eller 
kvalitative vekstkurven (kurve a, figur 1), og ikke lenger 
det eksponentielle eller kvantitative vekstmønster. 

90 % av det vi i dag kaller «penger», er i virkeligheten 
pengefordringer i form av tall i en datamaskin. Derfor vil- 
le det, med dagens vanlige girobetalingsrutiner, være me- 
get enkelt å innkreve bruksavgiften når nøytrale penger 
var innført. Tilgodeha vender på lønnskontoen, som til 
enhver tid står til eierens rådighet, ville for eksempel bli 
belastet med en halv prosent i måneden, altså 6 % i året. 
Den som hadde mer på lønnskontoen enn han trengte til 

utgiftene i inneværende måned, ville overføre overskud- 
det til sparekontoen, som ikke var avgiftsbelagt. 

Nøytrale penger på sparekonto ville riktignok ikke gi 
renter til eierne. De ville imidlertid beholde sin stabile 
verdi, idet omløpssikrede penger uskadéliggjør den vik- 
tigste inflasjonsårsak (forutsatt en fornuftig pengepolitikk 
fra seddelbankens side, se kapittel 1). Den som får lån, 
betaler likedan ikke renter, men skal bare betale bruksge- 
byr (ca. 1/2 % i måneden), inntil han har brukt pengene, 
i tillegg kommer risikopremie og et behandlingsgebyr, slik 
det også i dag er innebygget i ethvert banklån. Sistnevnte, 
beløper seg til omkring 1,5 % til 2,5 % av vanlige låneom- 
kostninger. Dermed ville lite endre seg i praksis. 
Bankenes oppgave ville fortsatt være å formidle penger. 

For å skape likevekt mellom den realøkonomiske pro- 
duksjon og pengemengden, måtte bankene - akkurat som 
i dag - returnere større overskudd av nøytrale penger til 
sentralbanken, eventuelt overføre dem til andre banker 
med behov for penger. Svingninger i låneetterspørselen 
kunne reguleres med en svært lav rente (+/- 1 %). Disse 
svingningene ville bare være en midlertidig regulerings- 
mekanisme, og ikke som i dag, en mekanisme til omfor- 
deling av rikdom. 

Hamstring av kontanter i nye pengesedler kunne hind- 
res på en mer elegant måte enn ved å klistre et merke på 
baksiden. Man kunne for eksempel trykke sedlene i serier 
med ulike fargemarkeringer og størrelser. En eller to 
ganger i året kunne så en serie inndras uten forvarsel, 
slik at ingen kunne hamstre større mengder pengesedler 
uten tap. Dette ville ikke være mye dyrere for staten enn 
den utskifting av slitte sedler som skjer i dag. 

Når det gjelder omløpshastigheten, blir den i mindre 
grad bestemt av størrelsen på avgiften enn av behov in- 
nen økonomien selv. I bestemte perioder, f.eks. før jul, 
blir det høyere etterspørsel etter varer, og pengene vil sir- 
kulere raskere. Noen ganger er det lavere etterspørsel, og 
pengene vil sirkulere langsommere. Dette kan sammen- 
liknes med blodomløpet vårt, som noen ganger må tran- 
sportere mer, andre ganger mindre oksygen for å dekke 
organismens behov. 

Ved innføring av sparekonti der pengene bevarer ver- 
dien, slipper man å betale omløpsavgift. Dette sørger for 
at omløpsavgiften ikke resulterer i større pengeforbruk, 
noe som ville være ødeleggende utfra et økologisk syns- 
punkt. Tvert om vil pengestabilitet gi større sikkerhet enn 
i dag, og derfor på lang sikt stimulere til sparing. Det vil 
si at med innføring av nøytrale penger tilpasser økono- 
mien seg folks behov, og ikke veksttvangen i penge- 
systemet. 

Om ovenstående pengereform skulle gjennomføres i 
stor skala, måtte den ledsages av en jord- og skattere- 
form. Uten jordreform, ville overskytende penger bli 
tiltrukket av eiendomsspekulasjon. Uten en skattereform 
som får oss til å omgås naturens goder på en annen 
måte, ville de økologiske problemer bestå. 


Den nødvendige jordreform 

Penger og jord er livsnødvendige for alle. Enten vi spiser, 
sover eller arbeider, er det utenkelig å skulle leve uten 


39 



jord. Derfor skulle jorda tilhøre alle, på linje med luft og 
vann. Indianerne i Nord Amerika sier: «Jorda er vår mor, 
hvordan skulle vi kunne stykke henne ut og selge 
henne.» Jorda burde tilhøre fellesskapet, som igjen kan 
leie den ut (til dem som bruker den). Dette var vanlig i 
mange europeiske land, inntil romerretten innførte privat 
eiendomsrett i senmiddelalderen (14). 

I dag kjenner vi to grunnleggende ulike systemer i ver- 
den: 

— Privat eiendomsrett og privat bmk av jorda i dé kapi- 
talistiske land. i 

- Offentlig eiendomsrett og offentlig bmk av jorda i de 
kommunistiske land. 

Figur 7 gir et eksempel fra Vest Tyskland på hvordan 
vanlige folk har betalt for eiendomsspekulantenes høye 
profitter i de kapitalistiske land. 

Her blir jord og eiendom konsentrert på stadig færre 
hender. Dette fører igjen til at andre fratas retten til jord 
til forsvarlige priser. (Tilsvarende utvikling i prisen på 
jordeiendom kan ikke påvises for Norge.) I de kommu- 
nistiske land består derimot hovedproblemet i den uøko- 
nomiske utnyttelsen av jorda. 

I Russland, hvor jord og grunn blir offentlig eid og dre- 
vet, blir 60 % av matvarene høstet på de 4 % av jorda som 
blir drevet privat. Her består altså problemet i felles bmk, 
som ér mindre effektivt enn privat bmk tuftet på egenin- 
teresse og tilsvarende ansvar. 

' Av denne grunn ville en kombinasjon av privat bruk 
og felleseie være den mest fordelaktige løsning for å gjøre 
både individuell utvikling og sosial rettferdighet mulig. 
Akkurat disse forslagene satte Henry George frem alle- 

rede i 1879 05), Silvio Gesell i 1904 (i 6) og Yoshito Otani i 
1981 07 ). 

Etter de katastrofale følgene ekspropriasjon har fått i 
land med kommunistisk forfatning, ville ingen vestlig 
nasjon i dag så mye som overveie å gjøre jordeiendom- 
mer til felleseiendom uten erstatning. Romerretten, som 
innførte privat eiendomsrett til jord og grunn i den vest- 
lige sivilisasjon, ble riktignok opprinnelig påtvunget fol- 
kene av deres erobrere. De som i utgangspunktet tjente 
på dette, er imidlertid allerede gått over i historien. 
Dagens eiere har enten kjøpt eller arvet jorda på lovlig 
vis. Derfor må de av rettferdighetshensyn få erstatning. 
Kommunene vil imidlertid bare være istand til dette så- 
fremt de får tilført eksta midler. På lang sikt kunne for 
eksempel kommunen innkreve en avgift på 3 % av ver- 
dien på all jord. For disse pengene kunne man kjøpe 
opp jord som var til salgs. På denne måten ville lokal- 
samfunnet i løpet av et visst tidsrom erverve all egen 
jord og grunn, for så å forpakte den bort til private bruk- 
ere. Teoretisk sett ville det ta 33 år med en avgift på 3 % 
og nøytrale penger. Alternativt kunne grunneierne få 
mulighet for å selge jorda til kommunen over 33 år 
istedet for å betale den årlige avgiften på 3 %• Deretter 
skulle de fortsatt ha bruksrett til den samme jorda ved 
arvefeste. Imidlertid ville de etter de 33 årene måtte be- 
tale avgiften på 3 % av jordas takserte verdi til kommu- 
nen. Denne skatten kunne graderes utfra sosiale eller 
økologiske hensyn. 

Som øyeblikkelig effekt ville spekulasjon opphøre. 
Størstedelen av den jorda folk idag eier uten å drive, ville 
bli budt ut på markedet for å unngå et fortsatt tap. Jo mer 

jord som ville bli stilt til rådighet, jo mer ville prisene syn- 
ke. Dermed ville stadig flere mennesker få muligheten til 
å utnytte den tilgjengelige jorda produktivt. Særlig i 
utviklingslandene ville dette kunne ha en betydelig ef- 
fekt på matproduksjonen. Den stadig synkende matpro- 
duksjon i forhold til befolkningsveksten er ikke et spørs- 
mål om landbruksteknikk. Derimot er det manglende til- 
gang på jord for små driftsenheter innen landbruket. 

I dette nye systemet ville forpakterne ha samtlige for- 
deler som i dagens arvefestesystem: De ville kunne bruke 
eiendommen innen rammen av lokale retningslinjer. De 
ville kunne bygge på dén. De kunne selge husene sine. 
De kunne la husene gå i arv til sine etterkommere. De 
kunne leie ut til tredjeperson, så lenge de betalte forpak- 
teravgiften. Det nøyaktige forpaktingsbeløp kunne bli 
fastlagt gjennom offentlig utlysning, auksjoner eller lik- 
nende. Dermed kunne planøkonomisk ineffektivitet og 
byråkratiske bestemmelser unngås. 

Denne endringen ville på lang sikt løfte en enorm byr- 
de fra skuldrene til det arbeidende folk. - Det er de som i 
siste omgang alltid betaler for spekulantenes gevinster. 
Nettopp derfor er også jordeiendom altfor ofte blitt mis- 
brukt. Om vi istedet skal finne en samfunnsmessig realis- 
tisk løsning, må det bli slutt på spekulasjon med eien- 
dom og penger. På den annen side er målet med den fo- 
reslåtte løsning ikke å straffe dem som tjener på dagens 
system. Det er heller, sakte men sikkert, å avskaffe 
grunnlaget for at noen mennesker har enorme fordeler, 
som flertallet må betale for. Av figur 7 fremgår at den 
gjennomsnittlige arbeidstiden som trengs for bli eier av et 
stykke jord i Tyskland, er tredoblet siden 1950. (I Norge 

Fig. 7. I Tyskland må man i dag arbeide tre ganger mer for 
å kjøpe en hustomt enn i 50-årene. 



Hvorfor blir tomteprisene stadig mer uoverkommelige? 
Hvem drar nytte av dagens system? 

Hva bør forandres? 


har blant annet konsesjonsloven sterkt begrenset slik 
spekulasjon med jordeiendom.) 

Land med en fremskrittsvennlig forfatning ville ikke ha 
problemer med å innføre en slik forandring utfra et retts- 
lig standpunkt. Den norske konsesjonsloven er et uttrykk 
for ønske om samfunnsmessig kontroll med landeien- 
dom mens jordloven skal sikre at dyrket jord holdes i 
hevd. 

Konsesjonsloven gir videre stat og kommune lovfestet 
forkjøpsrett innenfor ordlyden av loven, mens grunneier- 

ne sikres erstatning gjennom lov om ekspropriasjon 
(oreigningsloven). 

Den nødvendige skattereform 

Det blir anslått at mellom halvparten og to tredjedeler av 
dagens bruttonasjonalprodukt har negative økologiske 
konsekvenser (is). Den foreslåtte penge- og jord-reform 
(s. 31 ) ville bane vei for økt produksjon og sysselsetting. 
For at begge skal gjennomføres på en økologisk forsvar- 
lig måte, måtte skattelovene endres i to retninger: 

1 . Skattlegging av produkter istedenfor inntekt. 

2 . De økologiske omkostningene ved produktene 
skulle inngå i utmålingen av produktskatten. 

I boken «Die Okologische Wirtschaft» (19), peker Her- 
man Laistner på at inntektsskatten fordyrer den men- 
neskelige arbeidskraft til de grader at det blir mer lønn- 
somt for bedriftslederne å erstatte den med økt mekani- 
sering. En meningsløs masseproduksjon på siden av 
folks reelle behov fortærer verdifulle, ikke fornybare, 
ressurser. Om man istedet skattla produktene og inklu- 
derte de økologiske kostnadene fremstillingsprosessen 
medfører, ville det selvsagt gi høyere priser på produkte- 
ne. Kombinert med betydelig lavere arbeidskostnader, 
ville imidlertid presset mot økende automatisering synke, 
sysselsettingen stige, og stadig flere finne arbeid. 

Når en arbeider blir erstattet av en maskin, betaler 
samfunnet i dag dobbelt opp. For det første mister sam- 
funnet inntektsskatten - ettersom maskinenes inntekt 
ikke blir beskattet - og dessuten betales det ut arbeids- 

løshetstrygd til den oppsagte arbeideren. I tillegg foregår 
mye svart arbeid for å unndra inntektsskatt. Uten inn- 
tektsbeskatning ville denne skyggeøkonomien være le- 
gal. 

Dagens levestandard ville ikke synke, fordi de stigen- 
de produktprisene reformen medførte, ville motsvares av 
en skattefri inntekt. På lang sikt ville dette gi en helt an- 
nerledes, og økologisk forsvarlig, forbrukeratferd. Folk 
ville tenke seg om to ganger før de kjøpte ny sykkel eller 
bil, ettersom det ville være billigere å få ting reparert. 

Denne forandringen av skattegrunnlaget kunne innfø- 
res litt etter litt, og ville være fornuftig selv uten penge- 
og jordreform. Den ville effektivt støtte opp under et 
mangfold av krav og forslag som økologer har fremsatt i 
løpet av de siste tiår. En kombinasjon av begge reformer 
ville løse mange miljøproblemer, gjøre en rekke «miljø- 
tiltak» overflødige, såmt bidra til å løse arbeidsløs- 
hetsproblematikken. 



KAPITTEL 3 

Hvem tjener på rente- og 
inflasjonsfrie penger? 


To grunnleggende ulike beveggrunner synes å føre til 
gjennombrudd for individuell og sosial endring: 

For det første: For å forhindre det sammenbrudd som 
nødvendigvis må bli resultatet av en bestemt måte å for- 
holde seg på. 

For det andre: Fordi man anser et annet atferdsmønster 
mer adekvat for å nå et ønsket mål. 

En endring av pengesystemet, som foreslått i forrige 
kapittel, kan skje av den ene eller begge ovennevnte 
grunner: 

Før i tiden ble kreftaktig pengevekst, og derigjennom 
makt i hendene på en stadig mindre gruppe mennesker, 
«løst» gjennom revolusjon, krig eller økonomisk sam- 
menbrudd. I dag er disse løsningene ikke lenger bruk- 
bare. På den ene side gjør det mangedoble potensialet 
for global ødeleggelse en voldelig løsning uakseptabel. På 
den annen side er alle nasjoner økonomisk avhengig av 
hverandre i en tidligere ukjent grad. Om vi vil overleve, 
er vi tvunget til å finne en ny løsning. 

Ifølge mange økonomer og bankfolk var børskrakket i 
1987, da 1,5 milliarder dollar forsvant på få dager, bare 
en liten forsmak på det vi har i vente ved en ny verdens- 

omspennende økonomisk depresjon, dersom vi ikke for- 
andrer systemet grunnleggende i løpet av de nærmeste 
år. En omstrukturering av pengesystemet gir oss mulighet 
til å unngå en slik katastrofe. 

Enten vi forstår det eller ikke: Enhver eksponentiell 
vekst fører til sin egen ødeleggelse. Utover dette har det 
å innføre nøytrale penger åpenbare fordeler, i form av 
sosial og økologisk rettferdighet. 

Hovedproblemet ved enhver omstillingsprosess består 
ikke så mye i at vi ønsker å klamre oss til den eksisteren- 
de situasjon, eller i at vi ikke innser fordelene med vårt 
nye mål eller retning. — Problemet er derimot: Hvordan 
skal vi komme oss herfra og dit? Vi kjenner de farer som 
truer her, men kan vi utelukke at det nye systemet får 
andre, kanskje enda verre følger? 

For å gjøre det lettere å besvare spørsmålet, vil jeg 
forsøke å 'fremstille hvordan omleggingen av pengesyste- 
met ville bli til fordel for de forskjelligste samfunnsgrup- 
per: De rike og de fattige, de ansvarlige i regjeringene og 
enkeltmennesker, minoriteter og flertall, næringslivsfolk 
og miljøvernere, materielt orienterte og åndelig orienter- 
te mennesker. 

Frem til dette punkt bygger vår analyse på fakta og tall 
som kan etterprøves av alle. Fra nå av vil det bli antakel- 
ser beroende på historiske erfaringer. Påliteligheten av 
slike forutsigelser må overprøves gjennom erfaringer i 
dagens økonomiske og sosiale sammenheng. 

Derfor reiser følgende spørsmål seg: Hva kunne få en 
region eller et land til å stille seg til rådighet som prø- 
veområde for et nytt pengesystem? 

Det landet eller den regionen som 
starter med pengereform 

Hvis vår analyse er riktig så langt, byr den foreslåtte løs- 
ning i all hovedsak på fordeler: 

- Overvinnelse av inflasjon og rentebetinget omforde- 
ling av inntekt 

- Økt sosial rettferdighet 

- 20- 30 % lavere priser for varer og tjenester 

- Overvinnelse av veksttvangen 

- På lang sikt, en stabil økonomi som utvikler seg mot 
kvalitative forbedringer, etter at de materielle behov er 
tilfredsstilt 

Hvis rentekostnadene gikk mot null ved investeringer 
og i produksjon, ville ikke bare prisene på varer og tje- 
nester falle i det land/den region som hadde innført 
nøytralpengesystemet. Man ville også få et stort fortrinn 
på det nasjonale og internasjonale marked. Produkter og 
tjenester kunne selges tilsvarende billigere i forhold til 
det til enhver tid aktuelle rentenivå. Dessuten ville etter- 
spørselen forskyve seg fra finansobjekter, til verdiska- 
pende virksomhet. Dette ville muligens føre til en midler- 
tidig økning i etterspørselen etter konsumvarer. Etter- 
spørselen etter store prosjekter, som i dag springer ut fra 
storkapitalen, ville imidlertid gå tilbake i samme omfang. 
Når man ser bort fra mulighetene for å begrense slike et- 
terspørselshopp gjennom et miljøskattesystem (se oven- 
for), må man være klar over følgende: 

Mange varer og tjenester, som i øyeblikket ikke kan 
konkurrere i lønnsomhet med pengeinvesteringer på 
pengemarkedet, ville plutselig bli realistiske. Herunder 

hører økologiske produkter, sosiale prosjekter og kunst- 
nerisk virksomhet. Disse trenger bare akkurat å bære 
seg, fordi de tilfredsstiller menneskelige behov. Det ville 
resultere i en mer variert og dermed mer stabil økonomi, 
som ikke truer miljøet. I det økonomiske oppsving ville 
sysselsettingen stige, utgiftene til sosialhjelp falle, byrå- 
kratiet svinne og skattetrykket lette. 

Ved utprøving i en bestemt region (slik tilfellet for ek- 
sempel var i Worgl) ville to pengesystemer bestå. Handel 
med alle varer og tjenester produsert i denne regionen 
kunne skje ved hjelp av nøytrale penger. Alt som ble 
kjøpt utenfor forsøksregionen, måtte betales med vanlige 
penger. For overgangsperioden gjelder bestemte veks- 
lingsregler, og fast vekslingskurs 1:1. Regionen ville fun- 
gere på liknende måte som en frihandelssone, med tollfri 
produksjon og handel. 

Ifølge Greshams lov fortrenger «dårlige penger» 
«gode». Ifølge denne definisjonen er «nøytrale penger» 
«dårlige penger» fordi de i motsetning til dagens penger 
er underlagt bruksavgift. Folk ville så sant mulig alltid be- 
tale med dårlige penger og beholde de gode. På denne 
måten ville nøytrale penger bli brukt så ofte som mulig, 
og nettopp dette er hensikten. Man ville beholde de 
gamle pengene, og bare bruke dem når det var uunngåe- 
lig. Om vi innfører det nye systemet -som et eksperiment i 
ett område, kunne det eksistere side om side med dagens 
pengesystem, inntil det hadde demonstrert sine fordeler. 

Ved utvidelse av forsøket til å gjelde hele landet, ville 
utenrikshandelen bestå uforandret. Som før ville det ek- 
sistere en vanlig vekslingskurs. Imidlertid ville nøytrale 
penger som de mest stabile oppnå en forholdsvis høyere 

kurs i gjennomsnitt på årsbasis, idet de i motsetning til 
andre valutaer ikke er utsatt for inflasjon. Derfor ville 
investeringer i nøytrale penger være fordelaktig, sam- 
menliknet med svingende valutaer som for eksempel 
dollar. 

Politikere og banker 

I de fleste land har regjeringen enerett på å trykke peng- 
er. Derfor måtte en offisiell utprøving av et nytt penge- 
system som omfatter kontanter, godkjennes eller støttes 
av sentralbanken eller regjeringen. Ved å begrense seg til 
«bokpenger» er det ikke nødvendig, slik det vil bli be- 
skrevet i kapittel 5. 

Et forsøk på å innføre rentefrie penger ville helt åpen- 
bart være av største politiske betydning. Det ville kreve 
mot fra de styrendes side å medgi at man frem til i dag 
har tolerert et høyst urettferdig system. Dessuten har de 
fleste vanskelig for å forstå hvorfor det er bedre å legge 
en «avgift» på penger enn å tillate betaling av renter. 

I dag blir regjeringer, politikere, banker og forvaltning 
holdt ansvarlig for de fleste problemer som følger av den 
grunnleggende feilen i pengesystemet. Svaret er: Symp- 
tombehandling og midlertidige løsninger, som delvis 
gjeldssanering, refinansiering og midlertidige tilskudd for 
å mildne de verste sosiale konsekvenser. I valgkampan- 
jene finner vi regelmessig løfter om å motvirke inflasjon, 
forbedre de sosiale ytelser og legge vekt på økologi og 
miljøtiltak. Med dagens pengessystem er det umulig å få 
til alt dette samtidig. 

Sannheten er at alle slåss med ryggen mot veggen. 
Istedet for å bedre seg, blir situasjonen verre, jo nærmere 
vi kommer den akselererende delen av pengesystemets 
eksponentielle vekstkurve. Istedet for forbedringer, ram- 
mes de økologiske og sosiale områder først av ned- 
skjæringen Såvel konservative som venstreorienterte po- 
litikere har i dagens system lite spillerom for virkelig 
forandring. 

En av de få tyske politikere som ikke bare forstår dette, 
men også har forsøkt å få til pengepolitiske forandringer, 
er Klaus von Dohnanyi, borgermester i Hamburg gjen- 
nom en årrekke. I sin regjeringserklæring den 23.2.1983 
sa han: «Dersom vi i årene som kommer, fortsatt lar sta- 
tens, delstatenes og kommunenes gjeld øke slik som 
frem til i dag, vil vi, selv med fortsatt fallende renter, ikke 
bare miste spillerommet for ytterligere tiltak, men luften 
vil også gå ut av oss til å fortsette den politikken vi hittil 
har ført....» 

Beregninger fra fylkesmannskontoret i Vadsø, gjengitt i 
en artikkel i Aftenposten 19.02.90 viser at gjeldsbyrden i 
Finnmark er så stor for enkelte kommuner at kommune- 
nes administrasjon mer eller mindre går i oppløsning. 
Dette kommer blant annet til uttrykk gjennom at flere 
kommuner ikke har maktet å levere regnskap de siste 
årene. Utviklingen i Oslo de siste årene illustrerer også 
godt de praktiske følgene av stor rentebelastning. 

Dohnanyi fortsetter: «Den økende lånefinansiering av 
offentlig sektor fremkaster i første rekke to problemer: 
Det ene er den frémtidige belastning på det offentlige i 
form av renter og avdrag. Det andre de uønskede forde- 
lingsvirkninger i kapitaleiernes favør, som nødvendigvis 

Fig. 8. Et ubrytelig kretsløp? 



1. Større omsetning i bankene, mer bankmakt 

2. Økende låneopptak 

3. Større rentebelastning ' 

4. Høyere renteinntekt til finanskapitalen 

5. Overdreven vekst i pengeformuene 

6. Dagens utvei: større vekst 

7. Økt miljøbelastning og ødeleggelse 

8. Kriser? Krig? Katastrofer? 

9- Sosiale spenninger voksende problemer. 

Fattigdom, arbeidsløshet, massestreiker, prisstigning, uro, 
ran, kriminalitet, vold 

10: Synkende fortjeneste synkende lønninger 

er forbundet med dette» ( 20 ). Han foreslår derfor rente- 
og avdragsfrie lån fra sentralbanken til stat og delstater 
for å muliggjøre sosiale og økologiske tiltak uten den 
økonomisk meningsløse og urimelige belastningen av 
morgendagens offentlige budsjetter. 

Den norske stat står her i en særstilling i forhold til 
nesten alle andre land, idet landet har et milliard- 
overskudd i forhold til utlandet. Dette setter kommune- 
nes gjeldskrise i et eget perspektiv for Norges vedkom- 
mende. 

Av figur 8 blir det klart hvordan hver sektor i en kom- 
plisert og høyt utviklet økonomi er nært forbundet med 
andre. Nedskjæringer i én sektor medfører uvegerlig 
konsekvenser for systemet som helhet. Når statsgjelden 
øker eller rentesatsen stiger, vil mer penger tilflyte dem 
som har sin rikdom i penger (figur 8, kretsløp 1). 
Samtidig får det arbeidende folk mindre penger til rådig- 
het for sine behov. Dette har igjen konsekvenser for ar- 
beidsmarkedet, for skatteinngangen og for miljøet (figur 
8, kretsløp 2 og 3). En stat som setter seg i ytterligere 
gjeld for å kompensere synkende inntekter, vil uvegerlig 
forsterke «problemkjeden» . Et system med nøytrale peng- 
er kunne derimot både minske statens gjeldsøkning, for- 
hindre en ytterligere pengekonsentrasjon gjennom rente- 
mekanismen og sikre stabil handel med varer og tjenes- 
ter på et fritt marked. 

Om situasjonen i de industrialiserte land fremdeles 
forekommer oss akseptabel, anbefales et blikk på land- 
ene i den tredje verden: Det er de som lider mest under 
virkningene av dagens system. På den ene side øker de 
store amerikanske og tyske banker sine reserver for å 

være forberedt på finansielt sammenbrudd hos låntakere 
i utviklingsland. På den annen side importerer indu- 
stristatene kapital fra utviklingslandene, og ikke om- 
vendt. Dette er en del av grunnen til at den økonomiske 
situasjon hos oss fremdeles synes akseptabel. Nye lån gitt 
for å nedbetale gammel gjeld, forlenger og forsterker 
bare den internasjonale gjeldskrisen ytterligere. Hvor på- 
krevet det er med endring av denne utviklingen, kommer 
klart frem i rapporten «Vår felles framtid» fra FNs ver- 
denskommisjon for miljø og utvikling (Brundtlandkom- 
misjonen). Den bekrefter at den økonomiske og øko- 
logiske krisesituasjonen, tilsynelatende uavhengige av 
hverandre, i virkeligheten danner en helhet. 

«Økologi og økonomi blir i økende grad flettet sam- 
men - lokalt, regionalt og globalt - til et sammenhengen- 
de nett av årsaker og virkninger... Gjeldsbyrden som er 
så stor at mange land ikke har inntekter nok til å betale 
tilbake, tvinger afrikanske land som er avhengige av rå- 
varehandel, til å overutnytte sitt dårlige jordsmonn. Dette 
fører til at dyrkbar jord blir forvandlet til ørken... 
Grunnlaget for produktiv virksomhet i andre deler av 
den tredje verden blir skadelidende, såvel på grunn av 
lokal svikt, som på grunn av de internasjonale økonomis- 
ke systemers virkemåte. Som en følge av «gjeldskrisen» i 
Latin- Amerika blir kontinentets naturressurser nå ikke ut- 
nyttet til utvikling, men til å betale kreditorer i utlandet. 
Det vil være kortsynt å la dette fortsette både av økono- 
miske, politiske og miljømessige grunner. Det nåværende 
system krever at relativt fattige land skal godta økende 
fattigdom, samtidig som de må eksportere en stadig stør- 
re del av sine knappe ressurser» (21). 

Fig. 9. Vest-Tyskland 1950 til 1985: 


Bruttonasjonalproduktet ble 
18 ganger større 


Gjelden ble 51 ganger større 


Banktransaksjonene ble 83 ganger 
større . , 

Ifølge Alfred Herrhausen, inntil 1989 styremedlem og 
talsmann for den tyske nasjonalbank, går «strukturen og 
størrelsen på problemet langt utover tradisjonelle pro- 
blemløsningsteknikker» ( 22 ). De som er ansvarlige for 
dagens system, vet at det ikke kan bestå. Men enten 
kjenner de ikke alternativet, eller de vil ikke vite av det. 
Bankfolk jeg har drøftet dette temaet med, medga at de 
hittil ikke hadde hørt om noe alternativ til dagens penge- 
system. Etter at jeg hadde forklart det, ga de ikke sjelden 
uttrykk for en følelse av at de ville sette jobben på spill 
om de uttalte seg. offentlig om dette. 

En forklaring på frykten for spredning av denne kunn- 

skapen i bankkretser fremgår av figur 9. I tiden mellom 
1950 og 1985 økte bruttonasjonalproduktet i Tyskland 18 
ganger, gjelden 51 ganger og banktransaksjonene 83 
ganger. Det betyr at en uforholdsmessig stor del av den 
økonomiske veksten har tilflytt bankene. Dette beror 
både på gode forretninger med svingende rentesatser, og 
på økende omfang av spekulasjon med penger og valuta, 
som har fått meglergebyrene til å skyte i været. 

Så lenge bankene i sin planlegging ikke også ser på 
utviklingen på lang sikt, vil de ikke ha interesse av en 
offentlig diskusjon av r entesystemets funksjon. I dag til- 
slører de heller problemet. «Pengeløken» i figur 1 0 sym- 
boliserer den villedende reklame som banker offentlig-’ 
gjør i aviser og tidsskrifter verden over: Penger skal 
«vokse», «legge på seg», «formere seg», sier de. Enda of- 
tere forsøker de å gi folk inntrykk av at penger skal kun- 
ne «arbeide» for dem. Men hvem har noen gang sett 
penger arbeide? Blir ikke arbeid alltid utført av mennnes- 
ker, det være seg med eller uten maskiner? 

Reklamen skjuler den kjensgjerning at hver krone folk 
får på sine bankinnskudd, først må opparbeides av et an- 
net menneske, for så å tilflyte den som har mer penger 
enn han behøver. Med andre ord: Folk som selger sin ar- 
beidskraft, blir fattigere i samme takt som inntektene fra 
pengeformuer øker. Her ligger hele hemmeligheten med 
de «arbeidende» pengene. Denne måten å se det på vil 
bankene bare altfor gjerne skjule. 

Min erfaring er at særlig de som på grunn av sin utdan- 
nelse skulle være bevisst dette problemet og løsningen 
på det; nemlig verdens økonomer, frykter å bli stemplet 
som «radikale». Om de virkelig ville gå inn for rentefrie 

Fig. 10. Har du noen gang sett penger vokse? 



Hvordan kan noen få mer penger ut av penger? 
Hvem yter den arbeidsinnsats som skal til? 
Hvem høster når pengene «vokser»? 


penger, ville de gå til roten (radix) av et av verdens mest 
presserende økonomiske problemer, istedet blir Gesell 
og hans konsept for en «naturlig økonomisk orden» bare 
behandlet som et av historiens mange mislykkede re- 
formforsøk. Noen av dette århundres største personlighe- 
ter, som Albert Einstein, John Maynard Keynes og Ezra 
Pound, så imidlertid betydningen av Gesells forslag til 
pengereform. Keynes hevdet allerede i 1936 at «fremti- 
den vil lære mer av Gesells ånd enn av Marx» ( 23 ). Denne 
fremtiden har imidlertid ennå ikke begynt. Bankfolk og 
økonomer behøver ikke å være overdrevent skarpsynte 

for å erkjenne at en bruksavgift ville gjøre det mulig å 
løse det sentrale dilemma i pengesystemet som de har 
stridd med i årtier. Likevel nøyer de seg med å finne på 
stadig mer kompliserte måter å omgås sykdommens 
symptomer. Økonomihistorikeren John L. King skriver 
om betydningen av økonomenes arbeid: , 

«Deres lek med tall og dataformler har vist seg ek- 
stremt irrelevante, og tilsvarende beryktet er feilene i de- 
res forutsigelser. Det er som om vi ved å utdanne disse 
menneskene har frarøvet dem evnen til å tenke» (24). 

Etter det jeg har iakttatt, begriper økonomene ikke den 
virkelige sprengkraften i eksponentiell vekst. De synes å 
ha en naiv tiltro til at stadig mer kompliserte økonomiske 
modeller og beregninger er tilstrekkelig til å avverge fa- 
ren. 

De økonomer som forstår faren, som Batra (25) og King 
(26), forsøker i hovedsak å gi råd om hvordan man kan 
beskytte seg mot følgene av det neste store sammen- 
bruddet. Et alternativ til dagens system gir de ikke. 

De rike 

Et av de kritiske spørsmål folk som har forstått den skjul- 
te omfordelingsmekanismen i dagens pengesystem alltid 
stiller, er: Vil de 10 % av befolkningen som i dag virkelig 
tjener på denne mekanismen, og som sitter ved de vik- 
tigste av maktens spaker, tillate at pengesystemet blir for- 
andret? Da ville de jo ikke lenger ha mulighet for å heve 
en arbeidsfri inntekt fra det store flertall av befolkningen. 

Det historiske svar lyder: Selvsagt ikke - de ville ikke 

sage av grenen de sitter på, før de blir tvunget av dem 
som hittil har betalt for det. Den nye tids svar kunne lyde 
annerledes: Når de som i dag profitterer på systemet, blir 
klar over at grenen de sitter på, vokser på et sykt tre, 
mens det finnes et friskt tre som ikke kommer til å bryte 
sammen, vil selvoppholdelsesdriften få dem til å bytte 
tre. Det siste ville bety samfunnsmessig evolusjon - den 
myke veien, mens det første betyr revolusjon — den har- 
de veien. . 

' ' . ....... ... ( 

Den evolusjonære veien ville gi de rike mulighet til å be- 
holde de pengene de hittil har tjent på renter. Den revolu- 
sjonære veien ville ufravikelig føre til følbare tap. Den 
evolusjonære veien ville heller ikke føre til at de kunne 
anklages for å ha tjent penger på renter. I dag og inntil vi 
innfører det nye pengesystemet, har de handlet helt lovlig. 
-Revolusjon ville uten tvil bli smertefullt. Den evolusjonære 
veien ville bety slutten på arbeidsfri inntekt, men istedet 
stabile penger, lave priser og muligens lavere skatter. Den 
revolusjonære vei betyr voksende usikkerhet, ustablilitet, 
høyere inflasjon, høyere priser og høyere skatter, slik 
utviklingen i den tredje verden daglig viser oss. 

Mine erfaringer med folk tilhørende den sist.e 10 %- 
kategorien, er at de verken er seg bevisst hvordan rente- 
systemet faktisk virker, eller at det finnes et praktisk al- 
ternativ. Med få unntak ville de heller velge stabilitet 
enn mer penger, idet de for det meste har nok for seg selv 
og sine etterkommere. 

Det andre spørsmålet lyder: Hva skjer når disse men- 
neskene overfører pengene sine til andre land, hvor de 
fortsatt får renter, istedet for å la dem stå på en sparekon- 

to hvor de riktignok beholder verdien, men ikke inn- 
bringer renter? 

I begynnelsen av omstillingsprosessen ville dette sann- 
synligvis bare kunne hindres gjennom politiske, rettslige 
og økonomiske sanksjoner. Etter innføring av reformen 
kan det imidlertid snart slå Over til det motsatte. Det man 
tjener på renter etter at inflasjonen er trukket fra, ville 
svare omtrent til verdistigningen på de nye pengene som 
ikke er underlagt inflasjon i hjemlandet. Dermed er det 
kanskje tvert om fare for at det landet som bestemmer 
seg for pengereform, utvikler seg til et «super-Sveits» 
med stabil valuta og økonomisk oppsving. I perioder har 
innskytere til og med betalt for å få ha pengene stående 
på en bankkonto uten renter i Sveits . 

Motsatt trakk høyrentepolitikken i USA i begynnelsen 
av Reagan-perioden til seg en flom av penger fra hele 
verden. Det var bare gjennom økende inflasjon og dras- 
tiske devalueringer at man kunne overholde sine forplik- 
telser overfor utenlandske långivere. Med en rentesats på 
15 %, som var vanlig ved begynnelsen av denne høyren- 
teperioden, ville USA allerede etter 5 år ha måttet betale 
tilbake omtrent det dobbelte av lånebeløpet til sine uten- 
landske investorer. Med dollarens opprinnelige verdi, vil- 
le dette aldri ha vært mulig. Følgen av denne politikken 
var at USA i løpet av åtte år ble verdens mest forgjeldede 
nasjon. 

En enorm mengde spekulative penger - anslått til 
omkring 500 milliarder dollar - sirkulerer jorda mndt, fra 
det ene finanssentrum til det andre, på leting etter inn- 
bringende plasseringsmuligheter. Dette viser at vårt pro- 
blem ikke bare er knapphet på penger. Det er heller 

mangel på «fornuftige» investeringsmuligheter i dagens 
pengesystem. Innføring av rentefrie penger i en region 
eller ett land, ville tjene som eksempel på hvor raskt sosi- 
ale og økologiske prosjekter som i dag ikke «svarer seg», 
kunne settes ut i livet. Slik ville til slutt en stabil og. svært 
mangfoldig økonomi oppstå. Sannsynligvis ville oversky- 
tende penger fra inn- og utland bli investert her, hvor det 
istedet for renter er profitt å hente, og ingen inflasjon 
som får denne til å krympe. 

Av denne grunn er det mer fornuftig for de rike å støtte 
et stabilt system enn å risikere det uunngåelige sammen- 
brudd gjennom den økende instabilitet i dagens system. 

Et tredje spørsmål gjelder dem som lever av sin kapital, 
men er for gamle til å arbeide. Hva vil skje med dem når 
det ikke lenger fins renter? 

Det kan påvises at de som i dag lever av renter, kan 
leve av sparepengene resten av sitt liv, dersom et rente- 
fritt pengesystem blir innført. Det eneste som skjer, er at 
kapitalen blir oppbrukt. 

Den som har 1 million kroner, tilhører allerede den ri- 
keste delen av befolkningen. Imidlertid tjener noen i 
denne gruppen atskillig mer enn 1 million kroner på ren- 
ter. Ifølge offentlige kilder beløp inntekten til verdens ri- 
keste kvinne, den engelske dronningen, seg i 1985 til ca. 
700 000 pund om dagen ( 27 ). Sultanen av Bruner, verdens 
rikeste mann med en formue på 25 milliarder dollar ( 28 ), 
har en inntekt i form av renter og utbytte på en kvart mil- 
lion dollar i timen ( 29 ). Bedrifter som Siemens, Daimler- 
Benz eller Krupp blir i tysk presse betegnet som banker 
med en produksjonsfasade. De tjener vesentlig mer på 
pengeformuer enn på produksjonsvirksomhet. Selv om 

verken den engelske dronningen, eller bedrifter som 
Siemens, Daimler- Benz eller General Motors innehar of- 
fisielle politiske maktposisjoner, utøver deres pengefor-. 
muer likevel uoffisiell makt. Skandaler etter betaling fra 
ledende bedrifter til politiske partier i Tyskland, USA el- 
ler andre vestlige land, viser hvordan demokratiene kom- 
mer i fare så lenge den beskrevne omfordelingsmekanis- 
men for penger tillates. Vi tror at vi lever i et demokrati, 
men vi har i beste fall et oligarki. I verste fall ender det i 
et fascistisk regime, idet pengemakten i hendene på sta- 
dig færre mennesker ikke er underlagt politisk kontroll. 

1 middelalderen syntes folk de hadde det hardt når de 
måtte avgi tiende, altså en tiendel av inntekten eller grø- 
den, til føydalherren. I dag tilfaller nærmere en fjerde- 
del av prisen på varer og tjenester pengeeierne, som inn- 
tekt på kapitalen. Når det likevel går de fleste bedre øko- 
nomisk enn i middelalderen, har vi den industrielle revo- 
lusjon og den økende automatisering av økonomien å 
takke. Først når vi forstår omfordelingsmekånismen i 
pengesystemet, blir det klart hvorfor vi fremdeles må 
kjempe med økonomiske vanskeligheter. 

Dermed reiser følgende spørsmål seg: Er vi endelig 
rede til å forstå farene ved den samfunnsmessige, urett 
som dagens pengesystem forårsaker - og villige til å for- 
andre det? Eller vil vi heller vente til et verdensomspen- 
nende økologisk eller økonomisk sammenbrudd, en krig 
eller en revolusjonær samfunnsomveltning finner sted ? 

Det er lite sannsynlig at enkeltstående eller små grup- 
per kan forandre pengesystemet på egen hånd. Vi må 
derfor forsøke å informere hele befolkningen. De som 
har kunnskap om hva som må forandres, må føres sam- 

men med dem som har makt til å få til politiske forand- 
ringer. I denne forbindelse må det være klart at ingen vil 
kunne siktes for å ha tjent på dagens pengesystem, det 
har jo vært fullt lovlig. Det man kan oppnå, er imidlertid 
å få slutt på det urettferdige systemet. 

De fattige 

Statistisk sett hadde hver husstand i Norge en privat for- 
mue på 166 000 kroner. Dette ville til fulle bevise vår 
velstand, om formuene bare hadde vært tilnærmelsesvis 
likt fordelt. Imidlertid står vi foran den ubehagelige sann- 
het at halvparten av befolkningen i gjennomsnitt bare 
eier 6 %, mens den andre halvparten eier 94 %, slik figur 
11 viser. Dessuten øker rikdommen kontinuerlig hos 10 % 
av befolkningen på bekostning av alle de andre. Hver av 
de 100 rikeste personene i Norge har en netto formue på 
gjennomsnittlig 800 millioner kroner. Denne formuen 
øker med ca. 10 % pr. år. (Kilde: «Kapitals 100 rike», 
Kapital nr. 18, -90) 

Dette forklarer for eksempel hvorfor vanlige familier i 
stadig økende grad må søke om sosialhjelp. Arbeids- 
løshet og fattigdom vokser, selv om man har etablert et 
tett «sosialt nett» for å overvinne begge deler. 

Størstedelen av omfordelingen av rikdom skyldes ren- 
ten, som hver dag overfører ca. 250 millioner kroner fra 
dem som arbeider, til kapitaleierne P Selv om sosialt 

15 Dette er norske tall. Vær oppmerksom på at «kapitaleiere» her define- 
res som «alle som har penger i banken». En stor del av disse er små- 
sparere, og en stor del av disse igjen er eldre, slik at en del av over- 
føringen via renter går fra yngre til eldre hushold. NOU 1989:1) 

Fig. 11. Fordelingen av formue 1 i Norge 1987 


1000 kroner 



Hvilken halvdel hører du til? 

‘) Summen av nettoformue ved stats- 
skatteligningen og skattefri finanskapital 

orienterte regjeringer forsøker å utjevne den ulikevekt 
dette medfører gjennom beskatning, fører dette ikke til- 
nærmelsesvis til utjevning. I tillegg rammes alle av kost- 
nadene ved et voksende sosial-byråkrati, i form av øken- 
de skatter. Og da er de menneskelige kostnader i form av 
tid, krefter, og ikke minst ydmykelse i møtet med byrå- 
kratiet, sjelden tatt med i regnestykket. 

64 



Det absurde i et pengesystem som først frarøver folk 
deres rettmessige andel av økonomien for så, gjennom 
en utrolig ineffektiv prosedyre, å gi dem noen av disse 
pengene tilbake i form av utbetalinger over sosialbud- 
sjettet, er knapt noen gang blitt undersøkt av eksperter. — 
Ei heller offentlig diskutert. - Og hvordan skulle det kun- 
ne bli annerledes så lenge de 80 % av befolkningen som 
betaler, ikke forstår hvordan det skjer? 

Figur 12 fremstiller et av de viktigste bevis på rentens le- 
dende funksjon i forhold til den økonomiske utvikling. 
Vi ser at stigende rente følges av økende arbeidsløshet og 
stigende antall konkurser i handel og industri, med en 
tidsforskyvning på mellom ett og to år. Dette gir et enty- 
dig bevis på rentens ledende funksjon i det økonomiske 
hendelsesforløp. I tillegg får vi nok et tvingende argu- 
ment for å innføre rentefrie penger. Enda fanges ikke de 
sosiale tilleggskostnader, i form av alkoholisme, oppløste 
familier, og økende kriminalitet inn av denne statistik- 
ken. Gjennom en pengereform, ville også disse effektivt 
reduseres. 

Figur 13 viser dilemmaet for landene i den tredje 'ver- 
den. Her ser vi vår egen situasjon som gjennom forstør- 
relsesglass. Den vesentlig dårligere situasjonen forår- 
sakes av den samme strukturfeil i pengesystemet. Mens 
de industrielt utviklede land alt i alt tjener på det, er det 
u-landene som betaler. Vi mottar hver dag 200 millioner 
dollar i rentebetaling fra landene i den tredje verden. 
Dette er dobbelt så mye som den «utviklingshjelp» vi 
yter. Dessuten går 1/3 av denne «hjelpen» utelukkende 
til å dekke rentene på tidligere lån. 

Fig. 12. Arbeidsledighet og rentenivå 
i Norge 1972-89 

2 ) Antall personer på arbeidsmarkedstiltak 

3) Arbeidssøkere uten arbeidsinntekt (fra Arbeidskraftsundersøkelsen), 1000 personer 
. 2 * 4 ) Åpnede konkurser 

Vi mister altså arbeidet når rentesatsen øker. Kan noe gjøres? 

Kilde: Statistisk Sentralbyrå, Norges Bank. 



Fig. 13. Utviklingshjelpen 



Hver dag 

betaler den tredje verden oss 
200 millioner dollar 
i rente! 

Vår U-hjelp er bare halvparten så stor! 

I 1989 beløp den tredje verdens samlede offisielle 
gjeldsbyrde seg til 115 milliarder dollar. Denne summen 
er mindre enn renter og avdrag på i alt 176 milliarder 
som er blitt betalt i løpet av de siste seksten år. Det vil si 
at gjelden allerede er betalt. Når vi ikke anerkjenner det- 
te, finnes det ikke håp om at u-landene noen gang skal 
kunne befri seg fra den vedvarende krisesituasjonen uten 
en dyptgående krise. Om krig kan settes lik sult, død, so- 
sial og individuell nød, er vi allerede midt i den «tredje 
verdenskrig». Det er ikke en offisielt erklært krig. Det er 
en krig som blir ført med ågerrenter, manipulerte priser 

og urettferdige handelsbetingelser. Det er en krig som 
driver mennesker inn i arbeidsløshet, sykdom og krimi- 
nell atferd. Werner Rosenberger snakker i denne sam- 
menheng om «systemkorrupsjon». Denne knytter kor- 
rupte makthavere fra land i den tredje verden og inntil 
nylig sosialistiske land, sammen med storformuende i 
alle land, som uten selv å yte noe, hever millioner i form 
av renter. (Eksempler på dette er Mobuto, Marcos, Nori- 
ega, Ceaucescu, Honecker som hadde sine enorme for- 
muer på sikre utenlandske konti.) Om dette sier Rosen- 
berger: «Det skrekkelige ved situasjonen er ikke korrum- 
perte makthavere. De vil før eller senere bli styrtet, slik 
vår aller nærmeste historie igjen har vist. Det som er vir- 
kelig ille, er det faktum at de aktuelle etterfølgere, de nye 
makthavere, nok snakker om reformer/men ikke har for 
hånd noen økonomisk reformmodell som duger» (30). 

Uten tvil utgjør tallet på dem som kommer dårligst ut 
av det i dagens pengesystem, mer enn tre fjerdedeler av 
verdens befolkning. På kort sikt ville den tredje verdens 
situasjon forandre seg om gjelden ble helt eller delvis et- 
tergitt av kreditorland og banker. Som kjent er dette et 
krav fra fremskrittsvennlige representanter for kirken, 
økonomer og bankfolk, og blir delvis satt ut i livet. Om 
den grunnleggende feil i pengesystemet ikke blir slettet, 
er imidlertid neste krise allerede forprogrammert. 




Kirker og åndelige grupper 

Opp gjennom historien har mange politiske og religiøse 
ledere, så som Moses, Aristoteles, Jesus, Muhammed, 
Luther, Zwingli og Gandhi, forsøkt å forhindre den sosia- 
le urett som kontinuerlig løpende renter forårsaker, gjen- 
nom bestemte regler eller ved å forby rente. I 2. Mose- 
bok kap. 22, vers 25 står det: «Låner du penger til en 
landsmann, til en fattig nabo, skal du ikke være som en 
pengeutlåner mot ham. Du skal ikke kreve rente av 
ham» (3i). Og Aristoteles i Politikken, 1, 3: « Ågerkarlen 
er med rette forhatt, fordi pengene her selv blir kilden til 
inntekt, og ikke brukes til det de ble oppfunnet for. For 
de oppsto for varebytte, mens renten gjør mer penger ut 

av penger. ( ) Renten er ( ) penger av 

penger, og er dermed den naturstridigste av alle nærings- 
grener» ( 32 ). 

Hos Lukas 6, 35 står det: «Lån bort uten å vente noe 
igjen» ( 33 ). Likeledes forbød kirkemøtet i Nikea i år 325 e. 
Kr. alle geistlige å ta renter. Straffen for å overtre forbudet 
var avsettelse med det samme. I 1139 besluttet det andre 
kirkemøtet i Lateran: «Den som tar rente, skal utstøtes av 
kirken og kan bare gjenopptas etter strengeste bot og 
med største forsiktighet. Den som tar rente og dør uten å 
omvende seg, skal nektes kristen begravelse» (34). 

Martin Luther. (1483-15 46) vendte seg i flere skrifter li- 
denskapelig mot ågerkarler og monopoler: «Derfor er en 
ågerkarl og gjerrigknark i sannhet ikke noe riktig men- 
neske. Han synder heller ikke egentlig menneskelig. Han 
må være en varulv, enda verre enn alle tyranner, morde- 
re og røvere, nesten like ond som djevelen selv. Han sit- 

ter nemlig ikke som en fiende, men som en venn og 
medborger i fred og fordragelighet med menigheten, og 
plyndrer og myrder likevel mer grufullt enn enhver fien- 
de og mordbrenner. Når gaterøvere, mordere og fiender 
blir henrettet med hjulet og halshogget, hvor mye mer 
skulle man da torturere og henrette med hjulet alle åger- 
karler, og jage bort, forbanne og halshogge alle gjerrig- 
knarker» ( 35 ). 

Reformatoren Ulrich Zwingli (1484 -1531) gikk et skritt 
videre i retning av sekularisering, idet han på den ene 
side erklærte rente for ugudelig og ukristelig, og på den 
annen side tilkjente staten rett til å fastsette rentefoten ( 36 ). 

De forsto alle årsaken til problemet, men tilbød ikke 
noen praktisk løsning på hvordan pengeomløpet kunne 
sikres. Dermed kom den grunnleggende feil i systemet til 
å béstå. Pavenes renteforbud i middelalderens Europa, 
som ga grunn for å utstøte kristne som tok renter fra kir- 
ken, forskjøv for eksempel problemet til jødene. For dem 
var det tillatt å ta renter av folk som tilhørte andre religio- 
ner. Fra denne tiden ble de i stadig større grad verdens 
førende bankfolk. Allerede gjennom det gamle testamen- 
te ble det formidlet til de jødiske menigheter at renter i 
lengden ødelegger enhver sosial organisme. Derfor ble 
«jubelåret» akseptert fra gammelt av, med ettergivelse av 
alle renter og all gjeld i gjennomsnitt hvert sjuende år. 
Dermed kunne nok skaden som renten forårsaket be- 
grenses, men en varig løsning fikk man ikke. 

Mens toppledelsen i den katolske kirke i Latin- 
Amerika retter seg inn mot den vestlige kapitalistiske mo- 
dell, orienterer prester på grunnplanet seg heller etter 
den kommunistiske modell ( 37 ). I et rentefritt penge- 

system kunne det ligge en historisk mulighet for en løs- 
ning som verken er kapitalistisk eller kommunistisk, men 
som overskrider begge. Det ville i langt større grad sikre 
rettferdighet enn et hvilket som helst tenkelig hjelpepro- 
gram. Det ville muliggjøre en stabil økonomi og under- 
støtte kirkens bestrebelser for fred i verden. 

I dag oppfordrer kirkene igjen og igjen til å gi for å 
lindre følgene av omfordelingsprosessen gjennom pen- 
gesystemet og avhjelpe de verste sosiale problemer såvel 
i industrielt utviklede land som i utviklingslandene. Dette 
er imidlertid bare kurering av symptomer, som ikke be- 
rører systemfeilen i pengesystemet. (Forøvrig utgjør de 
samlede gaver som alle hjelpeorganisasjoner i industri- 
landene tigger sammen, nøyaktig en prosent av de renter 
som utviklingslandene må betale til det rike vesten.) 

Det er også renteforbud i islamske land. Her betaler 
man ikke renter på lån. Istedet blir banken som låner ut 
pengene, andelshaver i forretningen - og får senere del i 
den aktuelle fortjeneste. Dette kan i noen tilfeller være 
bedre, i andre verre enn å betale renter. Det forandrer 
ikke på det faktum at pengeeierne får inntekt på andres 
bekostning. 

Den åndelige kunnskap og de åndelige teknikker som 
brer seg over store deler av verden, peker mot dyptgri- 
pende endringer av bevisstheten hos et økende antall 
mennesker. Deres arbeid for indre forandring legger 
grunnlaget for ytre forandring, der en fredelig omlegging 
av pengesystemet er en viktig side. Derfor har alle de 
som føler seg forpliktet av humanitære mål, et stort an- 
svar for å sette seg bedre inn i de praktiske muligheter en 
pengereform gir, enn det som har vært tilfellet til nå. 

Handel og industri 

Prisene på varer og tjenester i en rente- og inflasjonsfri 
økonomi ville bli regulert gjennom tilbud og etterspørsel 
som i dagens kapitalistiske samfunnssystemer. Det som 
ville forandre seg, er forvridningen av det «frie marked» 
~ gjennom renten. I gjennomsnitt er gjeldsbelastningen pr. 
industriarbeidsplass i Norge på 160 000 kroner. Det betyr 
at 15 % rentekostnader kommer i tillegg til de gjennom- 
snittlige arbeidskostnader ( 38 ). Dette viser figur 14.1 til- 

Fig. 14. Lønnskostnadene er mer enn lønn 



For hver 100 kroner 

norske bedrifter betalte ut i lønn 

i 1987 ... 


. . . måtte de legge til 15 prosent 
ekstra i renteutgifter. 


Hvor kommer disse ekstra kostnadene fra? 

legg til rentene på lånt kapital må rentene på firmaets 
egenkapital legges til. Begge orienterer seg etter rentesat- 
sen på pengemarkedet. Her finnes grunnen til at gjelden 
stiger langt raskere (i Tyskland faktisk to-tre ganger) enn 
den økonomiske produktivitet i et land (se også figur 5). 
Betingelsene for dem som vil starte egen bedrift og for 
det arbeidende folk, forverrer seg stadig. 

Vi ser i dag økende konsentrasjon i alle næringer. Små 
butikker og industribedrifter blir kjøpt opp av større, og 
store igjen av de enda større, helt til den dagen da nesten 
alle arbeider i ett og samme multinasjonale konsern. 
Denne utviklingen blir fremskyndet gjennom storskala- 
produksjon, lavere priser og dermed større konkurranse- 
evne, og av pengene som storforetakene tjener på 
pengemarkedet. 

Om derimot små og mellomstore bedrifter ønsker å 
utvide, må de normalt låne penger. Dermed blir de belas- 
tet med renter. De kan ikke konkurrere, verken når det 
gjelder mengde eller inntekter fra kapital. 

Hittil har vår økonomi vært avhengig av kapital. Om 
dette sa engang den vesttyske industrimannen Schleyer 
treffende: «Kapital må betjenes!» Med det nye pengesyste- 
met, det vil si nøytrale penger, vil kapitalen være slik at 
den tjener økonomiens behov. Om den vil unngå tap, 
må den fremby seg selv. Følgelig må den tjene oss. 

Landbruket 

Landbruket som næring må på lang sikt bygge på økolo- 
giske prinsipper. Økologiske prosesser følger den kvali- 

tative vekstkurve (figur 1, kurve a). Motsatt må den in- 
dustrielle utvikling følge den kvantitative vekst med ren- 
te og rentesrente (figur 1, kurve c). Ettersom naturen 
ikke kan vokse i samme omfang som kapitalen, tvinges 
landbruket i retning av større utbytting av naturressurse- 
ne. Dette er blitt en trussel mot vår overlevelse. 

I første fase av industrialisering innen landbmket, kjøpte 
bøndene stadig større maskiner. Større bønder kjøpte så 
opp småbruk som ikke hadde råd til maskiner, og ble 
enda større. 

Til dette formål fikk de statlige subsidier og skattelet- 
telser. Imidlertid måtte de også ofte ta opp lån. For å kla- 
re den store gjeldsbelastningen blir så mye som mulig tatt 
ut av jord, planter og dyr. Følgene av rovdriften er: 
Fruktbar jord tørker ut og blir hard og kompakt, vannkil- 
der blir forurenset. 50 % av artsrikdommen har gått tapt. 
Det er overproduksjon av mange produkter som bare 
kan selges med statlige subsidier. Innsatsen av smaksfat- 
tige hybridkulturer er økt drastisk, den totale avhengig- 
heten av oljeimport for transport, kunstgjødsel, insekt- 
midler og ugressmidler osv. likeså. Regnskogene blir til- 
intetgjort for å skaffe materialer til emballasje til de lange 
transportene mellom produksjon, lagring, bearbeiding, 
salg og endelig forbruk. 

Selv om renteproblemet bare er en av flere faktorer 
som bidrar til denne utviklingen, kan innføring av rente- 
frie penger få spesiell betydning for landbmket, som den 
viktigste sektor for vår overlevelse. Rentefrie lån, kombi- 
nert med en jord- og skattereform, som ville gjøre det 
dyrt å forgifte jord og vann, ville muliggjøre en omfatten- 

de omstilling fra høyindustrialisert, intensivt landbmk, til 
en biologisk dyrkingsmåte. Med forskning og støtte til 
nye teknikker for bærekraftig landbmk og kultur i tillegg, 
ville dette kunne føre til utvikling av en ny livsstil som 
binder sammen by og land, arbeid og fritid, kroppsarbeid 
og intellektuelt arbeid, samt «høy- og lavteknologi» (39). 
Dermed ville den enkelte, såvel som landbruket og hele 
samfunnet, få mulighet for en helhedig utvikling. 

Vår klodes økologi 

Når vi måler vår økonomiske vekst i form av prosentvis 
økning i bruttonasjonalprodukt, glemmer vi vanligvis at 
denne økningen forholder seg til et større beløp hvert år. 
Derfor er en vekst på 2,5 % i dag reelt fire ganger så stor 
som på 50-tallet. Det er lett å forstå hvorfor industriherrer 
og fagforeninger kommer med stadig tilbakevendende 
krav om tiltak for ytteligere å øke den økonomiske veks- 
ten: I perioder med synkende vekst blir misforholdet mel- 
lom kapitalinntekt og arbeidsinntekt klarere. Det betyr at 
omfordelingen av inntekt fra arbeid til kapital blir mer 
følbar. Dette betyr igjen såvel økende sosiale problemer, 
som økonomiske og politiske spenninger. 

På den annen side uttømmes naturressursene gjen- 
nom stadig økonomisk vekst. Derfor har vi i dagens 
pengessystem kun valget mellom enten økologisk eller 
økonomisk sammenbrudd. I tillegg vil konsentrasjonen 
av penger i hendene på stadig færre mennesker, føre til 
et vedvarende behov for storinvesteringer. Herunder 
kommer for eksempel bygging av atomkraftverk, overdi- 

mensjonerte damanlegg (som i Brasil) og våpen til krigs- 
områder. Den politiske selvmotsigelse at USA og de eu- 
ropeiske land i en årrekke stadig installerte større og be- 
dre våpen mot Russland på den ene side, mens de på 
den annen side eksporterte smør, hvete og teknologi dit, 
var derfor fornuftig utfra økonomiske vurderinger. I mi- 
litærsektoren lot metningspunktet seg nemlig skyve ut i 
det uendelige, så lenge «fienden» stadig var i stand til å 
utvikle raskere og større våpen. Derfor var fortjenesten i 
den militære sektor mye større enn i hvilken som helst 
del av den sivile økonomi. Erkjennelsen av at en ver- 
denskrig i dag ikke lenger ville kunne vinnes, synes 
langsomt å få gjennomslag i øst og vest. Neste spørsmål 
når det gjelder å overleve, er om de frigjorte midler settes 
inn på en økologisk forsvarlig måte. Bankenes og de 
multinasjonale selskapers inntog i østblokklandene siden 
omveltningen høsten og vinteren 1989/90 synes heller å 
tyde på det motsatte. Nok en gang ser man en mulighet 
for å utsette en grunnleggende løsning av de sosiale og 
økologiske problemer i vest gjennom videre økonomisk 
ekspansjon. 

Så lenge hver investering må måles i forhold til rente- 
inntekter på pengemarkedet, vil økologiske investeringer 
med sikte på bærekraftige systemer vanskelig kunne vir- 
keliggjøres i så stor målestokk som ønskelig. I dag er det 
å ta opp lån til økologiske investeringer vanligvis forbun- 
det med økonomisk tap. Om renten bortfalt, ville øko- 
logiske investeringer ofte akkurat kunne bære seg. Det 
ville være nok for mange mennesker, selv om forskjellen 
i fortjeneste i forhold til andre investeringer (f. eks. 
våpenindustrien) ville bestå. 

La oss som et eksempel se på investeringen i en sol- 
fanger til oppvarming av varmtvann. Denne investering- 
en ville ikke. være tilrådelig utfra en bedriftsøkonomisk 
betraktning, dersom vi, som vanlig, bare kunne forvente 
2 % avkastning på pengene, mens sparepengene våre i 
banken ville gi en avkastning på 7 %. På den annen side 
ville denne teknologien, som reduserer energiforbruket 
og skadelige stoffer i luften, på lang sikt være økonomisk 
og økologisk fornuftig. Med nøytrale penger ville denne 
investeringen vcere mulig, sammen med tallrike andre 
som tar sikte på å oppretttholde og forbedre det biologis- 
ke livsgrunnlag. Dette fordi den kapital som settes inn, 
kun må konkurrere med en stabil pengeverdi. For 
mange mennnesker ville det være tilstrekkelig om de i 
det minste unngikk tap ved finansiering av miljøtiltak og 
innføring av økologisk teknologi. 

Når betaling av rente bortfaller, ville det normalt ikke 
lenger vcere nødvendig å beregne avkastning på kapita- 
len. Dermed ville tvangen til overproduksjon og -konsum 
minske. Det vil si at omfanget av den økonomiske aktivi- 
teten lettere ville kunne tilpasse seg det virkelige behov. 
Prisene kunne senkes med opptil 1/3 i gjennomsnitt, det 
samme som rentene koster i dag. Teoretisk ville de som 
ikke lever av kapitalinntekter - og det er over 90 % av 
befolkningen i Norge — bare behøve å arbeide to tredje- 
deler av tiden for å opprettholde dagens levestandard-. 

Kunstnere 

I et samfunn med nøytrale penger ville sannsynligvis den 
kvantitative vekst ganske snart gå over i kvalitativ vekst, 
slik Dieter Suhr beskriver det i boken «Geld ohne 
Mehrwert - Entlastung der Marktwirtschaft von monetå- 
ren Transaktionskosten» (40). Om folk kunne velge mel- 
lom bare å spare de nye, stabile pengene, eller bruke 
dem til glass, porselen, møbler, kunsthåndverk eller et 
solid hus til en stabil verdi, ville de formodentlig ofte in- 
vestere dem til berikelse av dagliglivet. Jo større etter- 
spørselen etter varige goder og kunstverk, jo mer ville bli 
produsert. På denne måten ville vi kunne oppleve en 
fullstendig forandring av kulturelle verdier og aktiviteter. 
Kunst og kultur ville bli økonomisk konkurransedyktig, 
som på brakteatenes tid i middelalderens Europa (se ka- 
pittel 4). 

Kvinner og barn 

Hvorfor har kvinner så liten innflytelse i pengenes ver- 
den? Såvel børser som banker er mennenes rike, og unn- 
tak synes bare å bekrefte regelen. Utfra årelang erfaring 
med kvinneprosjekter er jeg sikker på at de fleste kvin- 
ner intuitivt føler at det er noe som ikke stemmer med 
dette pengesystemet. Samtidig vet de like lite som de 
fleste menn hva som er galt, og hva som må forandres. 

Kvinners langvarige kamp for likestilling og økono- 
misk uavhengighet har imidlertid gjort dem følsomme 
overfor prosesser som skaper stor sosial urett, slik penge- 

spekulasjonen gjør det. De fleste kvinner vet av egen er- 
faring at noen alltid må arbeide for det en annen får uten 
å yte noe. Flertallet av kvinner tilhører den halvdel av be- 
folkningen som bare eier 6 % av samfunnets samlede rik- 
dommer fordi deres arbeid (husarbeid, barneopppdra- 
gelse) ikke blir betalt. 

Siden begynnelsen av den friøkonomiske bevegelse 
og Silvio Gesells bok «Die naturliche Wirtschafts- 
ordnung» ( 41 ), har en ide vært levende. Den er like inn- 
lysende som tilpasningen av pengene til den naturlige 
vekstkurve og den kjensgjerning at jorda, på linje med 
luft og vann, tilhører alle mennesker. Den blir imidlertid 
ofte skammelig fortiet eller avfeiet som for vidtgående. 
Det er ideen om at merverdien fra jorda skulle tilhøre 
kvinner og barn fordi de sørger for at den fortsatt eksiste- 
rer. Helmut Creutz har regnet ut for Vest-Tyskland hvor 
stor den mulige andelen pr. hode ville bli, og kommet til 
følgende resultat: 

«Legger man sammen de to størrelsene man skal ta 
overskuddet av; verdistigningen og forrentningen av jor- 
da, som i Vest-Tyskland var på 60 milliarder mark hver, 
ville et beløp på 120 milliarder mark stå til rådighet 
til mors-eller oppdragerlønn/forsørgergodtgjørelse. Det 
enkleste ville være å fordele dem utfra antall barn og 
unge. Tar man alle unge inntil 18 år i betraktning ved for- 
delingen (omkring 13,6 millioner i Vest Tyskland ved sis- 
te folketelling i 1970), ville det bli et årlig beløp på 
omkring 8 800 tyske mark (ca. n.kr 34 000) pr. hode. Det 
ville gi omkring 730 mark (ca. n.kr 2 800) i måneden» (42). 

(For Norge mangler statistikk for verdistigning og for- 
rentning av jord, men man antar at de er lave og sann- 

synligvis har gått ned de siste årene. Når det gjelder hvor 
pengene skal tas fra, er dette resonnementet derfor sann- 
synligvis av begrenset relevans for Norge. (Norsk Institutt 
for Landbruksforskning.)) 

Grunnlaget for frigjøring av kvinner og barn blir lagt 
gjennom en «barnetrygd», ikke av skattemidler, men så å 
si som forskudd på det de yter gjennom arbeidet med 
barneoppdragelse. (Den generasjon av mennesker som 
opparbeider merverdien av jorda.) (Selvsagt skal også 
menn nyte godt av dette tilskuddet, der hvor de oppdrar 
barn.) Uten økonomisk grunnlag finnes ingen frihet. 
Likevel, hvor langt er Vi kommet i forsøket på å gjøre 
også husarbeid og barneoppdragelse til betalt arbeid? 
Knapt nok utover verdsetting av kvinnen som hushol- 
derske — og bare i tilfelle hun dør i en ulykke og et for- 
sikringsselskap må betale erstatning til mannen. 

Kvinner og barn bærer over hele verden den overvei- 
ende del av byrden i form av økonomisk kaos og sosial 
nød, som dagens penge- og jordlov forårsaker. Med 
nøytrale penger som i bunn og grunn er et «teknisk for- 
bedret byttemiddel» , og med «barnetrygden» fra jord- 
renten, ville deres lodd forbedre seg dramatisk. 

Ettersom de vet hva utbytting betyr, kan det ventes at 
forholdsvis mange kvinner vil gå inn for et mer rettferdig 
byttemiddel. Det er forutsigelig at de i langt større ut- 
strekning ville beskjeftige seg med bankvirksomhet og 
investeringsspørsmål etter innføring av det nye systemet. 
Her ville de delta i et livsfremmende, og ikke et livsfor- 
nektende system. 

Et pengessystem som utvider seg med voksende be- 
hov, og slutter å vokse når behovet er dekket, tilsvarer 

vår biologiske erfaring med optimale vekstmønstre, 
( figur 1, a) hos «levende systemer», planter, dyr, og 
mennesker, spesielt barn. Dette tilhører imidlertid «kvin- 
neverdenen», mens «mannsverdenen» automatiserer, det 
vil si søker å sjalte ut mennesker og alt som vokser og 
lever etter egne lover (43). Denne andre holdningen til li- 
vet er viktig om vi vil bli klar over hvilke krefter som 
kunne tenkes å støtte en forandring av dagens penge- 
system. 

Det vil være spesielt om å gjøre for kvinner, både utfra 
hensynet til seg selv og sine barn, at det blir mulig med 
en mykere, mer evolusjonær overgang, istedet for en re- 
volusjonær omveltning, med den menneskelige lidelse 
dette tidligere har ført med seg. 



KAPITTEL 4 

Å lære av historien 


Det pengesystem vi har arvet fra våre forfedre, er mer 
enn 2 000 år gammelt. Det tyske ordet for penger, Geld, 
peker tilbake til dets opprinnnelse, nemlig gull (Gold). 
Gull, et i og for seg ubrukelig materiale, unntatt til smyk- 
ker og ornamenter, ble det foretrukne byttemiddel i 
Romerriket omkring 700 år før vår tidsregning. Først var 
penger ensbetydende med mynter. Denne oppfatningen 
overtok USA i sin grunnlov. I USA var gull- og sølvmyn- 
ter, eller kvitteringer for dem, eneste lovlige betalings- 
middel til 1934. Helt opp til i dag har mange mennesker 
ønsket å vende tilbake til gullstandarden, fordi dette 
overflatisk sett ville gi større sikkerhet enn den praktisk 
ubegrensede trykkingen av papirpenger. 

Silvio Gesell beskjeftiget seg inngående med dette te- 
maet da han i 1904 utga boken «Die naturliche Wirt- 
schaftsordnung» ( 44 ). I motsetning til alle datidens aner- 
kjente økonomer forsøkte han både teoretisk og under- 
bygd med mange praktiske eksempler, å vise at gullstan- 
darden ikke bare var unødvendig. Tvert om er den en- 
dog skadelig for et godt fungerende pengesystem basert 
på rentefrie penger. 

I dag vet vi at gullstandarden ikke er noen nødvendig 

82 



forutsetning, ettersom det ikke lenger finnes noe penge- 
system i verden som er basert på gullstandarden. I 1930 
gikk John Maynard Keynes, som var godt kjent med 
Silvio Gesells arbeid, inn for å få sin samtid med på at 
gullstandarden er en hindring for en godt fungerende 
økonomi og derfor burde avskaffes. Han forsømte imid- 
lertid samtidig å ta med en svært viktig bestanddel: 
Erstatning av renter med en omløpsavgift. I boken «The 
capitalistic cost-benefit stmcture of money» viser Dieter 
Suhr at Keynes ikke hadde tenkt denne tanken til ende, 
og heller ikke kommet frem til hvorfor denne feilen har 
bragt oss i de største vanskeligheter, både i fortiden og i 
dag igjen (45). 

Hvor vanskelig det er å få en dypere forståelse av 
pengeproblematikken, vil jeg i det følgende gi to historis- 
ke eksempler på. 

Brakteat pengene i 
middelalderens Europa 

Mellom det 12. og 15. århundre brukte man penger kalt 
«brakteater» i Europa. De ble utgitt av de ulike byer, bis- 
koper, eller herskere. De tjente ikke bare til varebytte, 
men også som middel til skatteinnkreving. De tynne gull- 
og sølvmyntene ble inndratt og erstattet av nypregede 
mynter en til tre ganger i året. De nye myntenes verdi ble 
samtidig redusert med inntil 25 %. Denne delen ble be- 
holdt som «slag-» eller «pregeskatt». 

Sevsagt var det ingen som ville beholde disse penge- 
ne. Istedet investerte man heller i møbler, solide hus, 

kunstverk og alt som så ut til å beholde sin verdi eller sti- 
ge i verdi. I denne epoken oppsto noen av de vakreste 
religiøse og verdslige kunstverk og bygninger. Frem til i 
dag ser vi på denne tiden som et av de kulturelle høyde- 
punkt i europeisk historie. «Ettersom det ikke var mulig å 
'hope opp pengerikdom, ble reell rikdom skapt i 
stedet» ( 46 ). Håndverkere hadde femdagers uke, «blåman- 
dagen» ble innført, og det var høy levestandard. Videre 
oppsto det ikke kriger eller feider mellom ulike politiske 
innflytelsessfærer. Dette er grunnen til at historiebøkene 
knapt nevner denne epoken. Historieskrivning var og er 
nesten utelukkende historien om kriger og revolusjoner. 
Fordi disse pengene samtidig tjente til skatteinndrivning, 
og derfor med jevne mellomrom tapte verdi, var de dår- 
lig likt. Mot slutten av det 15. århundre ble derfor den så- 
kalte «evige skilling» gjeninnført, penger som ikke skulle 
tape verdi. Det ble igjen renter, og stadig mer rikdom ble 
samlet i hendene på stadig færre mennesker, med alle 
påfølgende sosiale og økonomiske problemer. Rike kjøp- 
menn og handelsslekter ble stadig rikere. De andre, fra 
keiseren til bøndene, sank i stadig dypere gjeld. Dette 
historiske eksempelet lærer oss at skatter bør innkreves 
separat og ikke sammen med omløpsavgiften for penger. 


Gullstandarden i 
Weima r-repu blikken 


Under Weimar-republikken (1919 - 33), og etter å ha 
opplevd den enorme inflasjonen i 1923, ble den nye riks- 
marken innført i 1924. Den skulle ha 40 % dekning i gull 

eller veksler på utlandet. Dette betydde å gå tilbake til 
gullstandarden. Etter den «svarte fredagen» i 1929, og 
den verdensøkonomiske krise som da ble utløst, måtte 
riksbanken gi tilbake deler av sine lånte gullreserver til 
USA. Siden den pengemengden som var i omløp, ikke 
lenger var tilstrekkelig sikret med gull, begynte davær- 
ende riksbankpresident Luther sakte å redusere meng- 
den av penger i omløp. Den knapphet på penger som 
fulgte, førte til stigende rentesatser, og fremfor alt defla- 
sjon med sterkt fallende priser. Konsekvensen var at in- 
vesteringsmulighetene for de næringsdrivende ble dårli- 
gere. Bedrifter gikk konkurs, arbeidsløshetstallene klatret 
oppover, og det ble god grobunn for radikalisme. Hitlers 
oppsving hadde politiske, økonomiske og psykologiske 
grunner. Av de økonomiske årsaker, er datidens penge- 
politikk blitt minst påaktet. Det var den som forårsaket 
massearbeidsløsheten, og dermed skapte en avgjørende 
forutsetning for nazistenes seier (47). 

Silvio Gesell forutså denne utviklingen. Allerede i 
1918, altså kort tid etter første verdenskrig, da alle snak- 
ket om fred, og det ble grunnlagt mange internasjonale 
organisasjoner til sikring av freden, skrev Gesell følgende 
brev til redaktøren i «Zeitung am Mittag» i Berlin: 

«Til tross for folks hellige løfte om å bannlyse krig for 
all fremtid, til tross for ropet fra millioner: «Aldri mer 
krig», mot alle håp om en bedre fremtid, må jeg si: 
Dersom dagens pengesystem med renteøkonomi opp- 
rettholdes, våger jeg allerede i dag påstanden om at det 
ikke vil gå 25 år før vi står foran en ny og enda fryktelige- 
re krig. Jeg ser klart for meg den kommende utvikling. 
Med dagens tekniske standard vil økonomien raskt nå 

Fig. 15. Arbeidsledighet og oppslutning om 
Fremskrittspartiet (Frp), 1 977-89 



') Beregnet ut fra Markeds- og mediainstituttets partibarometer 1977-1989 og antall 
stemmeberettigede personer. 

2 ) AKU-tall + arbeidsmarkedstiltak. 


toppnivå. Kapitaloppbyggingen vil følge meget raskt 
tross de store krigstapene og vil gjennom for stort tilbud 
presse renten ned. Penger vil bli hamstret. Det økono- 
miske rom vil skrumpe inn, og store hærer av arbeidsløse 

kommer til å stå på gaten Blant de utilfredse massene 

vil det våkne ville, revolusjonære strømninger. Også gift- 
planten «overnasjonalisme» vil spre seg igjen. Det ene 
landet vil ikke forstå det andre, og enden kan bare bli en 
ny krig» ( 48 ). 

Historisk sett var det sentralbanken som skapte knapp- 
het på penger, i tillegg til at folk hamstret penger på 
grunn av fallende priser. Virkningene var fatale. I dag står 
sentralbankenes ledelse foran problemet med en penge- 
mengde som er blitt for stor, idet de erstatter hamstrede 
penger ved å trykke nye. Dermed forbereder de selv den 
neste inflasjonen, med dens skadelige følger. Renten bru- 
kes som styringsinstrument. Det er som om å utdrive dje- 
velen med Beelsebub. 

Figur 15 viser sammenhengen mellom utviklingen av 
arbeidsløshet og høyreradikalisering, uttrykt ved oppslut- 
ning om Fremskrittspartiet, i Norge på 1980-tallet. 



KAPITTEL 5 

Hvordan kan hver enkelt 
medvirke til forandring av 
pengesystemet? 

Det viktigste skritt er: Skaff deg informasjon og bidra til 
at andre blir bevisst hvilke problemer som oppstår gjen- 
nom vårt pengessystem og hvordan et alternativ kunne 
se ut. ■ ' ’ 

Den største hindring for omstilling av pengevesenet 
består i at så få mennesker forstår problemet, og enda 
færre vet at det finnes en løsning. Det later imidlertid til 
at flere begynner å bli lydhøre etter oktober i 1987, da 
1,5 milliarder dollar forsvant på Wall Street børsen. Første 
skritt i retning av forandring bør bestå i å lære seg nøyak- 
tig hvordan rente og rentesrente fungerer. Deretter å 
kunne diskutere løsningen med alle dens følger. 

Prøv først om du klarer å formidle det i familie- og 
vennekretsen. Så forsøker du å snakke om det med folk 
du ikke kjenner så godt. Ikke nøl med å ta opp dette 
med din bankforbindelse, forsikringsagent, din stedlige 
politiker, journalister og pressefolk. Mange diskusjoner 
med bankfolk og økonomer har overbevist meg om at 
det ikke finnes virkelige vanskeligheter, bortsett fra den 
mentale blokkering som har bygd seg opp gjennom opp- 
dragelse og snevre forestillinger om hvordan penger fun- 
gerer. 

Vær klar over at penger er et av de viktigste problemer 
i mange menneskers liv. De er på det sterkeste forbundet 
med folks bilde av seg selv og deres forhold til verden. 
Gavmildhet eller gjerrighet, åpenhet eller isolasjon, var- 
me eller kulde gjenspeiles i forholdet til penger. Det er 
vanligvis vanskelig å betrakte penger isolert fra andre 
ting. 

Først må du imidlertid kunne forklare hvordan inntek- 
ter blir omfordelt gjennom renter og at det å kontinuerlig 
ta renter påviselig er matematisk umulig. Først da kan du 
begynne å snakke om de sosiale og politiske følger. 

Gjør det også klart at pengeproblemet er tett forbundet 
med en mengde andre problemer som ikke automatisk 
kan løses gjennom en pengereform. Pengereform i seg 
selv vil ikke sørge for de fattige, de gamle, de syke eller 
andre trengende. Pengereformen vil bare gjøre det lette- 
re å hjelpe disse gruppene. Den betyr imidlertid ikke at 
vi kan løse sosiale og økologiske problemer uten spesiel- 
le programmer og særlig engasjement, slik det ble hevdet 
fra altfor begeistrede og naive tilhengere av pengereform 
i tidligere tider. 

Bare det å følge med på det som skjer i verden gjen- 
nom media, vil gjøre deg mer og mer klar over hvor 
tvingende nødvendig denne forandringen er, og at det 
kan la seg gjøre. Samtidig vil du forstå hvilket ansvar som 
hviler på den som kjenner løsningen, til å informere 
andre om den. 

Hvordan få igang modelleksperimenter? 

Det hører til de viktigste forutsetninger for et rentefritt 
pengesystem at det blir utprøvd i virkeligheten. Det er 
slik vi kan få en forestilling om hvilke resultater vi kan 
vente oss når endringer i mye større målestokk skal gjen- 
nomføres. 

Det ville være å ønske at interesserte regioner eller 
land samordner sine forsøk, slik at man kunne få mest 
mulig pålitelige resultater under ulike sosiale, kulturelle 
og økonomiske betingelser. Eksperimentet måtte gjen- 
nomføres i områder av tilstrekkelig størrelse for at resul- 
tatene skulle ha gyldighet for helé landet. I tillegg er det 
ønskelig med høy grad av selvforsyning, slik at mange av 
de varer og tjenester det er behov for, står til rådighet for 
handel og økonomisk aktivitet innen området. 

Et tilbakeliggende område kan komme på tale som en 
annen mulighet. Her ville nøytrale penger anspore til 
utvikling av en mer mangfoldig og stabil økonomi. Sann- 
synligvis ville det siste være mest forlokkende. Folk i en 
vanskelig situasjon er mer åpne for forandring, særlig når 
det er mulighet for å vinne på det og ikke tape noe, slik 
tilfellet var i Worgl (se kapittel 2). For å få pålitelige re- 
sultater, ville det være bra å ikke begrense eksperimente- 
ne til den ene eller andre situasjonen. Mangfoldet av er- 
faringer ville da vise hva rentefrie penger kan bevirke ut- 
fra ulike samfunnsmessige forutsetninger. 

Innføring av et lokalt 
eller regionalt byttemiddel 

Det mest kjente av alle forsøk med rentefrie penger er 
det Michael Linton startet på øya Vancouver i Canada. 
Byttesystemet kalt LETS (Zocal Amployment and 7rade 
System, lokalt arbeids- og handelssystem), bruker regne- 
enheter basert på vanlige dollar, såkalte «grønne dollar». 
Byttepartnerne blir seg imellom enige om prisen for de 
varer og tjenester de utveksler, i grønne eller vanlige dol- 
lar og noen ganger i begge. Etter hver transaksjon melder 
de gjeld eller tilgodehavender til en databasert konto- 
sentral. I begynnelsen fastsettes en øvre grense for den 
gjeld den enkelte kan stifte. Denne kan senere endres for 
å' holde risikoen så lav som mulig for alle som deltar. Det 
er klart at systemet lønner seg jo flere som deltar. I 1987 
fantes, det et dusin LETS-systemer i Canada, og ytterligere 
ti i andre deler av verden (49). 

Problemet med dette systemet er at folk som samler 
opp for store tilgodehavender, ikke har noen grunn til å 
stille denne «byttesikkerheten» til rådighet for andre som 
kanskje trenger mer enn de får låne. Det vil si at det uten 
omløpsavgift har tendens til å stagnere. 

I Sveits har man siden 30-tallet hatt en landsomfatten- 
de byttering, kalt WIR. Med en omsetning på 1,5 milliar- 
der sveitserfranc, er den et av de få vellykkede forsøk på 
rentefri omsetning av varer og tjenester som har over- 
levd. Som alle andre opererer den med sentral konto- 
føring, der gjeld og tilgodehavender blir bokført og kon- 
trollert ( 50 ). Tallrike liknende bytteringer opererer på 
kommersiell basis i USA. 

I Danmark og Sverige finnes, også siden 30-tallet, JAK- 
bankene (/ord, Arbeid, Aapital). De tilbyr rentefrie lån et- 
ter en viss tid med rentefri sparing. Ettersom ikke alle 
trenger lån på samme tid, mens alle må ha spart en viss 
prosentsats for å få lån, gjør systemet det mulig å koordi- 
nere medlemmenes sparepenger og låneønsker slik at 
alle som deltar, drar nytte av det rentefrie systemet. 

Ulike forsøk med alternative penger er politisk fornuf- 
tig for at vi bedre skal lære å forstå hvordan penger fun- 
gerer og hvilke formål de skal tjene. Praktiske erfaringer 
er viktige. De gir mot til å gjennomføre forandringer i 
nødvendig omfang. Imidlertid endrer ingen av disse 
mindre forsøkene noe på de store verdensomspennende 
problemer dagens pengesystem forårsaker. Derfor må 
målet om forandring av pengesystemet nasjonalt og in- 
ternasjonalt ikke tapes av syne. 

Støtt opp under etiske investeringer 

Som strakstiltak bør hver enkelt sørge for å investere 
overskytende penger i etisk forsvarlige prosjekter. Stadig 
flere erkjenner de sosiale og moralske virkningene av 
etiske investeringer. I USA har dette resultert i en virk- 
somhet i størrelsesorden flere milliarder dollar. Ifølge 
Hazel Henderson «været en voksende mengde av van- 
lige folk stanken fra det råtne systemet like utenfor sin 
egen dørterskel, og kunne ikke lenger tillate at pengene 
deres direkte motvirket det de ønsket for sine egne 
liv» (51). - 

Etiske investorer velger investeringsmuligheter utfra 

92 



økonomiske og sosiale kriterier. Bedrifter, slik som den 
til Robert Schwartz i New York, en tidlig pioner innen so- 
sialt akseptable investeringer, strøk i første omgang be- 
drifter innen rustningsindustrien fra listen over potensiel- 
le investeringer. Deretter slike som hadde umenneskelige 
arbeidsbetingelser eller var beryktede forurensere. De 
investerte heller ikke i virksomheter innen atomkraft eller 
i bedrifter som samarbeidet med undertrykkende regimer 
som Sør- Afrika (52). 

Miljøbevissthet er ikke bare livsnødvendig. Det er også 
bedriftsøkonomisk fornuftig, spesielt når reservene blir 
stadig knappere som følge av en samvittighetsløs sløsing 
med ressurser. Kjernekraftindustrien med sine milliard- 
siukende kostnader i form av ulykker og renseutgifter, 
har i USA allerede i dag vist seg høyst ulønnsom. Inve- 
steringer i alternative energikilder viser seg derimot sta- 
dig oftere lønnsomme. 

Etiske investeringer er mulig å gjennomføre straks, en- 
ten vi forandrer pengesystemet før eller senere. Den etis- 
ke investering er en god ting i ethvert pengesystem. 



KAPITTEL 6 


Heller evolusjon enn 
revolusjon 


I denne boken er penge-, jord- og skattereformer blitt be- 
handlet som viktige aspekter ved en dyptgripende global 
omstilling. Det betyr ikke at disse temaer er viktigere enn 
andre. 

Imidlertid er følgene av pengenes funksjon og forbin- 
delsen til jord- og skatterett altfor ofte blitt oversett i av- 
handlinger om samfunnsendring. Dette til tross for at det 
dreier seg om sentrale aspekter. Verken ekspertene eller 
de som befatter seg med alternativer til det eksisterende 
økonomiske system, synes å legge stor nok vekt på disse 
viktigste faktorer av sosiale og økologiske problemer. 

De penge-, jord- og skattereformer som foreslås i den- 
ne boken, utgjør bare en liten del av de forandringer som 
er nødvendige for å overleve på denne planeten. Likevel 
passer de godt inn i bestrebelsene for å bedre forholdet 
mellom menneske og natur, og mennesker imellom. Om 
vi tillater samfunnsmessige strukturer som motarbeider 
disse målene, trues den sosiale rettferdighet, såvel som 
vår økologiske overlevelse og samfunnsmessige frihet. 

Følgende overveielse synes for meg å være av grunn- 
leggende betydning: For å forene sosial rettferdighet med 
størst mulig frihet, bør spekulasjon med alle livsnødven- 

dige goder forhindres. Herunder hører ikke bare penger 
og jord, men også energi, mat, vann, og andre livsnød- 
vendigheter. Slik jeg har vist det i forhold til penge-, jord- 
og skattesystemet, er dette mulig uten å innsnevre det 
frie markedet og egeninitiativet hos enkeltpersoner og 
grupper, som er den viktigste forutsetning for utvikling 
av samfunnet. Ja , det er bare på denne måten at en sam- 
funnsutvikling i frihet for alle blir mulig. Spekulanter kan 
fortsette å beskjeftige seg på områder der de ikke skader 
noen: med frimerker, antikke møbler, glass, porselen, 
kunstverk av alle slag, osv. Det er nok av områder som er 
viktige, uten å være nødvendige for å overleve. 

Det kommunistiske forsøk på å befri menneskene fra 
utbytting slo feil fordi det utraderte den personlige frihet 
og det frie marked til fordel for likheten. På den annen 
side truer den kapitalistiske overbetoning av friheten den 
sosiale rettferdighet, den økologiske likevekt og grunn- 
behovene hos flertallet av mennesker. Begge systemer 
har hver på sin måte utspilt sin rolle. Det ene satte likhet 
over frihet, det andre frihet over likhet. Begge har delvis 
rett, men ingen har ennå maktet å skape forutsetninger 
for et virkelig menneskeverdig liv for alle, selv om det ut- 
fra den siste utviklingen i de kommunistiske land kan se 
ut som om kapitalismen har seiret. 

De foreslåtte reformene ville gi oss fordelene med fri 
markedsøkonomi uten ulempene med dagens kapitalis- 
me. De representerer en tredje løsning, der individuell 
frihet og individuell vekst forenes med fri markedsøko- 
nomi og langt høyere grad av sosial rettferdighet. Re- 
formene ville avskaffe pengesystemets utbytting av fler- 
tallet til fordel for et mindretall, uten at dette medfører en 

ineffektiv planøkonomi eller et allmektig byråkrati. De 
ville kunne skape forutsetningene for en økologisk mar- 
kedsøkonomi der varer og tjenester produseres i pass- 
ende mengde og mangfold. 

Omfanget av omfordelingen av rikdom gjennom 
penge- og eiendomssystem er ikke så åpenbar i de høy- 
industrialiserte land på grunn av utbytting av utviklings- 
landene. Det er sistnevnte som betaler den virkelige pri- 
sen såvel for urett-systemet som kolonimaktene innførte, 
og dagens system, som utbytter dem enda verre enn dati- 
dens koloniherrer. Selv om folk i utviklingslandene lider 
mest under det, er det lite håp om at de nødvendige for- 
andringer av pengesystemet først vil bli virkeliggjort i 
den tredje verden. Den politiske makt ligger i hendene 
på en forsvinnende liten elite som neppe vil la seg frata 
sine inntekter uten våpenmakt. 

Derimot er det heller mulighet for en forandring i de 
mindre, demokratiske stater i Europa, og siden nylig 
også i de østeuropeiske land som har kvittet seg med det 
kommunistiske sentraldiktatur. Skandinavia med et stort 
antall relativt rike og velutdannede mennesker er for ek- 
sempel forholdsvis åpent for sosial forandring. Øst-Tysk- 
land, Polen, Ungarn og Tsjekkoslovakia leter etter nye 
måter å forbinde fri markedsøkonomi med større sosial 
rettferdighet. 

På en offentlig høring FNs verdenskommisjon holdt i 
Moskva den 11. desember 1986, sa A.S. Timosjenko fra 
det statlige rettsinstitutt ved det sovjetiske Vitenskaps- 
akademi: 

«Vi kan i dag ikke lenger støtte den ene stats sikkerhet 
på den annens bekostning: Sikkerhet kan bare være uni- 

versell. Den kan ikke begrense^ til det som er viktig poli- 
tisk eller militært, men må også trekke inn økologiske, 
økonomiske og sosiale sider. Den må nå endelig virkelig- 
gjøre det ønske om fred som den samlede menneskehet 
har» (53). 

Menneskehetens kamp for sosial og økonomisk rettfer- 
dighet har vært lang og voldsom- Den har ført til skarpe 
splittelser i politiske retninger og religiøse overbevisning- 
er. Den har kostet mange menneskeliv. Det er absolutt 
nødvendig at vi lærer å innse at ingen kan vinne trygghet 
på bekostning av andre, eller på bekostning av miljøet 
som vi alle er avhengige av. For å virkeliggjøre dette i 
praksis, trenger vi dyptgripende og gjennomførbare for- 
andringer i våre sosiale rammebetingelser. Spørsmålet 
blir om vi forandrer vårt penge-, jord- og skattesystem før 
eller først etter neste store økonomiske krise eller øko- 
logiske katastrofe. I begge tilfelle vil det være nyttig å 
vite hvordan man skaper et byttemiddel som tjener alle. 

OM FORFATTEREN 


Hva får en kvinnelig arkitekt, byplanlegger og økolog 
med doktorgrad i «Offentlige og internasjonale forhold» 
til å skrive en bok om penger? 

For å besvare dette spørsmålet må jeg gå tilbake til åre- 
ne 1979 til -84. Som ledd i den Internasjonale byggut- 
stillingen (IBA) i Vest Berlin i 1987 ledet jeg forsk- 
ningsområdet økologi/energi. I denne sammenheng var 
det for første gang mulig for oss (eksperter på økolbgi og 
prosjektinitiatorer) å planlegge og gjennomføre mer om- 
fattende økologiske prosjekter i bykjernen. Ved tallrike 
innbydelser til foredrag i inn- og utland støtte disse ar- 
beidene på stor offentlig og faglig interesse, men også 
gang på gang på skepsis. Det hyppigste argumentet var: 
«Det er jo alt meget bra og viktig, men uøkonomisk, det 
vil si ikke til å betale i en normal situasjon.» Nå var gjen- 
nomførbarheten av våre ideer ikke bare av faglig betyd- 
ning for meg, men et spørsmål om å overleve. 

Allerede mellom 1979 og -80 var det klart for oss som 
hadde den nødvendige informasjon, at det biologiske 
livsgrunnlag i byen - luft, vann, jord, energi, mat, i høy- 
este grad var truet. Det betydde at dersom vi ikke ble 
økonomisk i stand til å forbedre og opprettholde dette 
grunnlaget, ville vi på mellomlang eller lang sikt ta livet 
av oss selv. v 

Det økonomiske ble imidlertid stadig mer til det avgjø- 

rende spørsmål. Jeg fant verden fall av mennesker med 
god vilje og gode ideer. Alle økologiske problemer var 
teknisk løsbare. Det som manglet og som fremdeles 
mangler, er de økonomiske og politiske forutsetninger 
for en utstrakt anvendelse, eller forenklet sagt: Penger. 
Det var klart for meg at kampen om penger til økologis- 
ke tiltak og prosjekter var en mangefrontskrig: For det 
første befant vi oss i en innlednings- og omstillingsfase, 
som alltid er forbundet med høye kostnader. For det 
andre lå langsiktige, samfunnsøkonomiske hensyn ennå 
ikke til grunn for retningslinjer for finansiering eller byg- 
geforskrifter eller for valg av byggematerialer eller -tek- 
nikker. For det tredje kunne man fremdeles relativt kost- 
nadsfritt belaste luft, vann og jord, selv om nye lov- 
bestemmelser for å beskytte disse var under arbeid. 

Men den kanskje viktigste kampfronten forble ukjent 
for meg frem til 1983: Pengenes pengeskapende kraft, 
nemlig den kjensgjerning at ethvert økologisk tiltak må la 
seg måle med den rente man får for pengene på kapital- 
markedet. Da jeg i tillegg forsto de ulike vekstmønstre i 
naturen og i pengesystemet, ble jeg temmelig ra N sende. 
Jeg følte at jeg i godt og vel 40 år av mitt liv ikke hadde 
gjennomskuet en av grunnforutsetningene for mitt dag- 
ligliv: Vårt pengevesens funksjonr Så begynte jeg å lese 
mer om det, å diskutere, og så også å skrive, fordi jeg 
overalt, hos venner, bekjente, kolleger og fagfolk støtte 
på den samme mangel på forståelse. Frykten for at vi, 
eller senest våre barn, vil oppleve det verste økonomiske 
eller økologiske sammenbrudd, slapp meg ikke. Det jeg 
frem til i dag ikke begriper, er at økonomene ikke har 
mot til å si oss sannheten om vårt pengesystem. 

Det gikk fire år før jeg forsto at penger, slik de er be- 
handlet i denne boken, heller er et «offentlig og interna- 
sjonalt anliggende» enn et rent økonomisk. Da jeg hadde 
tatt doktorgraden på nettopp slike «anliggender», be- 
gynte jeg, selv om jeg er «ikke-økonom», å skrive en bok 
om økonomi, som altså tar for seg denne profesjonens 
grunnleggende måleenhet, penger. Målet var å gi en inn- 
føring som skulle være både spennende og lett forståelig, 
og som kunne stimulere folk til å ville lære mer om bak- 
grunnen, problemene og mulighetene for en forandring. 
Slik ble denne boken til. 


Dr. Margrit Kennedy , født i Chemnitz i 1939; examen ar- 
tium i Kassel 1959, studium i arkitektur, uteksaminert di- 
plomingeniør ved den tekniske høyskolen i Darmstadt 
1966. Har arbeidet som arkitekt, byplanlegger og økolog 
i Tyskland, Nigeria, Skottland og USA. 1972 «Master in 
Urban and Regional Planning» og 1979 Ph.D. i «Public 
and International affairs», begge ved Pittsburg University, 
USA. Fra og med 1972 forskningsprosjekter for skole- 
bygging, Institutt for delstatene (Berlin), for OECD og 
UNESCO i femten land i Europa, Nord- og Sør-Amerika. 
1979-84 leder av forskningsområdet økologi/energi og 
kvinneprosjekter som ledd i den internasjonale bygg- 
utstillingen, 1984-85 gjesteprofessor for byøkologi ved 
høyskolen i Kassel. Siden 1985: Planlegging og oppbygg- 
ing av et modellprosjekt i permakultur i Steyerberg, og 
ombygning av et boligområde i tilknytning til en spreng- 
stoffabrikk fra Det tredje rike til et økologisk og åndelig 
fellesskap. Tallrike publikasjoner, foredrag og seminarer, 

også i Norge, om temaene:- Skoler som samfunnssentra, 
kvinner og arkitektur, byøkologi, permakultur, økologi 
og økonomi, herunder «Okostadt» Bind 1 og 2, Fischer- 
Alternativ, 1984. 





DET NYE 
PENGESYSTEMET 

Veiviser til en økonomi uten renter og inflasjon 

Dette bør bli en av de mest sentrale bøkene i norsk og 
internasjonal debatt i årene som kommer. 

«Snu opp-ned på hele rentetankegangen. Rentene er vårt 
pengesystems kreftceller og like ødeleggende . . . Det 
er matematisk umulig å fortsette rente- og rentesrente- 
systemet uten et fullstendig sammenbrudd», sier Margrit 
Kennedy i denne boken. 

Hun forklarer hvorfor et nytt pengesystem er sosialt og 
økologisk livsviktig for hele samfunnet, og hvordan det 
kan bygges opp, også parallelt med vårt nåværende. 
Tidligere prøveprosjekter har vist at rentefrie penger kan 
føre til kraftig reduksjon av arbeidsløshet, oppblomstring 
i næringslivet og rettferdigere fordeling av pengene. Et 
rentefritt pengesystem ville gi fordeler for alle, både for 
dem som i dag har minst og for dem som har mest. 
Dette er ikke en vanskelig bok om økonomi. Dette er en 
idé, en konkret, enkel, oppmuntrende idé som gir håp for 
hver enkelt av oss og for hele verdenssamfunnet. 

